Guardia Zibilak dio agente bat "arin zauritu" dutela Altsasun - Nafarroa - euskalerriairratia.eus\nGuardia Zibilak dio agente bat "arin zauritu" dutela Altsasun\nEuskalerria Irratia 2020-02-07 11:58\nGuardia ZIbila ALtsasun, artxiboko irudi batean\nEspainiako eskuin muturreko zenbait hedabide gertaturikoa "lintxamendu" bat zela zabaltzen ari ziren.\nInstitutu armatuak pertsona baten aurkako eginbideak bideratu ditu, agintaritzaren aurkako atentatu-delitua egotzita\nCovitek erasoa arbuiatu du, eta alderdi guztiei gaitzespena exijitu die.\nGuardia Zibilaren arabera, agente batek eraso "arin" bat jasan du Altsasun, beste agente batekin batera kale batean ustez edukiontziak gurutzatu zituzten lau pertsona identifikatzen saiatzen ari zen bitartean. Gertakariok Santa Ageda bezperako ospakizunen ingurumarian jazo ei ziren.\nEskuin muturretik gertuko ildo editoriala duten zenbait hedabidek erasoa jendetsua eta larria izan zela zabaldu dute. Lintxamendu hitza ere erabili dute egoera definitzeko. Haatik, Guardia Zibileko iturriek La Vanguardia egunkariari azaldu diotenez, "ez zen hainbesteko alarmarik izan, eta ezin da lintxamendu saiakeraz hitz egin". Agenteetako batek ostiko bat jaso zuen atzetik eta lurrera erori zen. Horren ondorioz, "urradura arinak" pairatu zituen. Besterik ez.\nIdentifikatutako lau pertsonak Herritarren Babeserako eta Segurtasunerako lege organikoaren arabera salatuko dituzte. Era berean, Guardia Zibila izapideak egiten ari da agintaritzaren agentearen aurkako atentatuaren ustezko delituagatik, eta horren berri emango zaio epaitegi eskudunari, agenteari ustez eraso egin zion identifikatutako pertsonaren aurka.\nGertakaria aste honetan jazo ei zen, asteazkenetik ostegunera bitarteko gauean. Guardia Zibilaren bertsioaren arabera, goizeko seiak pasatxo zirela, Garcia Ximenez kalean pertsona talde bat edukiontziak gurutzatzen ari zela, eta une batez kaleko zirkulazioa moztuta geratu zela bi noranzkoetan jakinarazi zieten agenteei.\nGuardia Zibilak azaldu duenez, guztira, beirazko bi edukiontzi eta materia organikoko lau gehiago mugitu zituzten kale erdian jarrita eta botata zeuden lekutik. Betiere institutu armatuaren bertsioaren arabera, Guardia Zibilaren patruilak bertaratu ziren, eta lau pertsona identifikatu zituzten; eta identifikazio horiek egiten ari zirela, agenteetako bati eraso arin bat egin zioten, osasun-langileek artatu behar izan zuten eta osteguneko eguerdiko hamabietan zerbitzurako baja eman zioten. Altsasuko Guardia Zibilaren eta Foruzaingoaren laguntza eskatu zuten.\nNafarroako Gobernuak “diskrezioa” eskatu du\n"Goiz da zer gertatu zen ziurtatzeko" Javier Remirez presidenteorde eta Presidentetza, Berdintasun, Funtzio Publiko eta Barne kontseilariak "diskrezioa" eskatu du, eta Altsasun Santa Ageda egunean zer gertatu zen ziurtatzeko "goiz" dela adierazi du.\nForuzaingoa eta Guardia Zibila egiten ari diren ikerketen zain egotera deitu du. Halaber, "edozein motatako erasoak" arbuiatu ditu, eta, aldi berean, "Altsasun eta gizarte osoan elkarbizitzarako deia" egin du.\nRemirezek orain arte jaso duen informazioaren berri eman du: "Alkohol kontsumo egoerak nahastuta, edukiontzi batzuen bidegurutzearekin gatazka egoera sortu zen". Horren ostean, "identifikazio batzuk eta iskanbila txiki bat" izan zirela adierazi du.\nGuardia Zibilari egindako ustezko segada edo lintxamendu bati buruz galdetuta, "gertatu zenerako adjektiboak jartzeko goiz" dela erantzun du, eta "oraindik ikerketapean" dagoela adierazi du; beraz, segurtasun indarrak “egiten ari diren lanari konfiantza" ematera deitu du.


on 2015 Maiatza 15\nAnaitasunak denboraldiko etxeko azken partida jokatuko du larunbatean bizia jokatzen ari den Hondarribiaren aurka. Jaitsiera postuak bi puntura baino ez dituzte hondarribiarrek eta bihar Txerloian punturen batzea beharrezkoa izango dute Ohorezko mailan jarraitzeko borrokan jarraitu nahi badute. Anaitasunak jokoan ezer ez duen arren, lehen taldeko kide batzuk azken aldiz jokatuko dute Txerloian.\non 2015 Maiatza 13\nC.D. Anaitasunaren babesle den Izpi Optikak eskaintza berri bat jarri du martxan. Gainontzeko babesle eta laguntzaileek egindako promozioen ostean eta uda gainean dugula aprobetxatuz Anaitasunako jokalari eta berauen gurasoentzako deskontu bereziak martxan jartzea erabaki du Izpi Optikak ere.\nApirilaren amaieran harrobiak utzitako emaitzak


Informazio gehigarria — Arrasateko Udala\nObra, zerbitzu, mantentze eta auzoak /\nMonterron parkea /\nMonterron parkea eta jauregiaren inguruko informazio andana. Historia, zuhaitz eta landareak, artea, argazkiak...\nORDUTEGIA: Parkea egunero 24 orduz egoten da zabalik haize bolada handiak edo erabiltzaileenganako arriskua sor dezaken arazorik izan ezean.\n1. MONTERRON JAUREGIA:\nXVII. mendeko jauregia honek, jatorriz Arangurendarrena zena, estilo barroko klasizista du. Mateo de Aranguren kapitaina itzuli zenean aberastuta Ameriketatik, agindu zuen jauregia eraikitzeko, berak eta haren emazte Maria de Andicano (Monterroneko lehen kondearen arreba) han bizitzeko. Horregatik, Andican-Celaa eta Aranguren-Unzueta familien armarriak ditugu eraikineko fatxada nagusian.\nArmarrien azpian, non garai batean sarrera nagusia zegoen, kate handi batzuk daude. Horiek adierazten dute Felipe V erregek eman ziola errege jauregiaren kategoria, nahiz eta jatorrizkoak suntsitu zituzten 1821ean Eibarko miliziano batzuek, Riego jeneralaren altxamendua izan baino lehen.\nAtea gurutzatu, eta sartuko gara jauregiko lehengo atartean. Lurrean aurkituko dugu dekoraziozko koroa bat, behi hezurrez egina, nahiz eta kondariak zioen hezur horiek soldadu frantses batzuenak zirela, zeintzuk harrapatu zituzten jauregia erretzen saiatu ondoren ihesari eman ziotenean.\nHistorian zehar, jauregiak jende entzutetsuen bisitak izan ditu, besteak beste Felipe V, Isabel II eta haren ama Maria Cristina, Toscanako errege-erreginak, Napoleon eta Jose Bonaparte, Cánovas del Castillo eta Francisco Franco diktadorea. Horietako batzuk etotzen ziren Gesalibarrera, luxuzko bainuetxera, eta gero gauaz gosatzen zuten Monterron jauregian.\n1964ko urtarrilaren 17an jauregia izendatu zuten monumentu historiko-artistiko.\nHemeretzi urte geroago, 1983an, negoziazio zailak izanda, Udalak jauregia eta parkea erosi zizkion Monterroneko kondesari, haien truke 45 milioi pezeta (270.000 €) ordaindu zuen. Harrez gero, jauregiak nahiz parkeak erabilera publikoa izan du.\nHurrengo urteetan birmoldaketa batzuk egin ziren bai jauregian bai parkean. Horien artean dago agertoki bat eta anfiteatro bat eraikitzea parkean.\nJauregiak hainbat erabilera izan du. Hasiera batean kultura etxea eta udal liburutegia izan zen, eta gaur egun musika etxea dago.\n2. MONTERRON PARKEA:\nMonterrongo parkearen historia beti egon da oso lotuta jauregiarekin. Jauregia eraiki zen finka zabal batean, zeinetan zeuden ortuak, fruta arbolak eta lorategiak jauregi ondoan, eta basoa zegoen lekurik urrunduenetan.\nJauregiaren inguruko parke eremua geroago eraiki zen, jauregiko bizilagunek eta bisitan zetorren jende entzutetsuak erabili eta gozateko.\nGutxietsi gabe Monterron parkeko gainerako zuhaitzak, nabarmentzen da sekuoia handi-handi bat, izendatua Aldundiak zuhaitz aparteko 1997ko otsailaren 11n, haren historia, edertasun eta tamainarengatik.\nOrdurako, 1928an, Monterrongo lorategiak jasoa zuen Gipuzkoako Aldunditik errekonozimendua, zalantzarik gabe, erakargarriena: Gipuzkoako zuhaitzik garaiena, izan ere, sekuoiak garai hartan 60 metro zuen alturan, sei metroko perimetroa batekin.\n3. SAN KRISTOBALGO ERMITA:\nXV. mendeko ermita hau oso lotuta dago Arrasateko historiarekin.\nKontuan izanik non dagoen, argi dago oso leku egokia zela bailararen zati bat zaintzeko eta eguraldia iragartzeko. horregatik ermitako arduradunak behartuta zeuden kanpaiak jotzen ekaitza zetorrenean, eta hala herritarrei abisua pasatzen.\nSan Kristobal ermita ere lotuta dago Arrasateko historiarik ilunenari. Haranean garai hartan bi bando zegoen elkarren aurka, bata oñaztarrak, haien ordezkaria Butroeko jauna, Aramaioko kondea, eta bestea ganboatarrak, ordezkaria Velez de Gebara jauna, Oñatiko kondea. Mondragon koroa hiri bat bazen ere, herritarrak eta familiak zatituta zeuden lehen aipatu ditugun bando bien alde baitzeuden. Batetik, Bañeztarren familia zegoen, era berean ganboatarren alde zegoean, eta bestetik zegoen guraiatarren familia, oñaztarren alde zegoena. Gebarako jaunak, Oñatiko kondea eta ganboatarren ordezkaria, haran osoa gobernatzen zuen, Arrasaten izan ezik.\nEkainaren 24an, 1448an, San Kristobal ermitatik zuzendu zuten ganboatarrek Arrasaten sortu zuten sutea, aukeratuz ermitatik zer lekutan hasiko zen sutea.\nHala, 1490ean, Gaztelako erregearen aginduta, bandoak debekatu ziren:\n“Mandamos, que de aquí en adelante para siempre jamás non haya, ni se nombren dichas parentelas, nin parcialidades, nin bandos de ellas, de Guraya nin de Bañez, en dicha villa, nin en su jurisdicción e término, nin otro apellido nin cuadrilla, mas que todos juntos os llaméis Mondragón”\nZUHAITZ ETA LANDAREAK:\nKontuan izanik zer estilo eta espezie izango dugun parkean, lau eremu bereizkiko dugu:\n1. MONTERRON JAUREGIA ETA INGURUAK.\nJauregiaz gain, ikusiko dugu eremu bat duela alde bakoitzean. Mendebaldean dago eremu bat indigaztainondo batzuekin, lehengo zalditegien gainean. Kontrako eremuan dago zelai edo landa bat, zeinari erabilera asko ematen zaion urte barruan, gainera, leku horretan txosnak eta karpak jartzen dira jaietan, eta erabiltzen da ere dokean jokatzeko Aste Santuan.\n2. AZPIKO ALDEA: Zuhaitz exotikoak.\nHemengo zuhaitzak badaude ere, berezitasuna zuhaitz exotikoek ematen diote, munduko beste eremu batzuetako zuhaitzak baitira.\nHemen dago zuhaitzik ezagunena eta bereziena herrian, sekuoia erraldoi garaiena Gipuzkoan. Nahiz eta 150 bakarri izan (kontuan hartuta sekuoia batzuek 3.200 urte hartzen dutela) dagoeneko 6,6 metroko perimetroa du, 18 metro adaburua eta guztira 40 metro inguru.\nEspezie hau XVI. mendean aurkitu bazuten ere, ez zuten halakorik ekarri Europara 1840 urtera arte. Ez dakigu zer jatorri duen Monterrongo sekuoiak, baina uste dute jatorria izan dezakeela Bergaran Errege Mintegiko antzinako mintegian.\nSekuoia erraldoi hau ez da bakarra harrituko gaituena parkean. Beste sei sekuoia daude, tamaina ezberdinekoak, beste espezie batzuez gain, haiek bezain zaharrak direnak. Batzuk aipatzeagatik, sarrerako haginak, magnolio handiak anfiteatroaren inguruan, indigaztainondoak, banbuak, ezpela ,urkiak, izei gorriak, Atlasko zedroak, nekostak, ezkiak hosto estu eta zabalekoak, haritzak, gereziondoak, pagoak.\n2004an, tamaina handiko zuhaitz batzuk jausi eta aditu batzuek txosten tekniko batzuk egin zituzten; horren ondorioz, guztiz birmoldatu zen beltxargen urmaelaren goialdea, 57 zuhaitz ale handi bota zituzten eta zuhaitz berri batzuk landatu, horien artean makalak, ezkiak, haritzak,...\n3. ERDIKO ALDEA: Bertako basoa.\nParkeko eremu basatiena da, naturalizatuena. Zuhaitz landaturen bat dagoen ere, gehienak dira berez jaiotakoak eta denboraren poderioz ingurari eman diote inguruko edozein basoren itxura.\nMonterrongo hariztia da handienetakoa Arrasaten. Aurreko garaietan, hariztiek hartzen zuten Euskal Herriko haranetako behealdea. Haritzak moztu eta erretzen ziren ikatza egiteko edo haien lur oparoak hartzeko, gero haiek belardi edo ortu bihurtzeko. Aipatzen ari garen hariztia kontserbatu zen aldaketa horiek egin gabe.\nHarizti izenak ez du esan nahi haritzak bakarrik daudela, haritza da hariztiko espezie tipikoa, baina landare formazio honetan beste espezie batzuk ere aurkituko ditugu. Monterrongo hariztian ikusiko ditugu: gorostiak, urkiak, azkar edo astigar zorrotzak, astigar arruntak, astigar zuriak, ehiar frantsesak, arteak, lizarrak, zumar hostotxikiak, zumar hostozabalak, hurritzak, gaztainondoak, gurbitzak, erramuak... pinu gorriren bat, itsas pinuren bat, intsignisen bat edo beste, edo zedroak eta izeiak ere bai.\n4. GOIKO ALDEA: S. Kristobal ermita eta inguruko belardia.\nEremu honetan gozatuko dugu ikaragarri parkearen ikuspegiez. Hariztitik irten eta tril egingo dugu belardi zabal batekin. Hura zabaldu ahala eta hariztiak desagertu ahala, lizar inausi batzuk ikusiko ditugu. Belardi horretatik aurrera egin eta San Kristobal ermitako aurriak aurkituko ditugu, lizar zahar baten ondoan.\nEremu horretan, baso autoktonoa osatzen duten espezieez gain, beste zuhaitz espezie batzuk aurkituko ditugu. Kontuan izanik ermita baserria izan zela haren azken urteetan, garbi asko ikusi daiteke fruta arbola zaharrak daudela behealdean, non nabaritzen diren sagarrondoak, gereziondoak, pikondoak, hurritzak... Azken urteotan mantentze lanik izan ez dutenez, oso handi daude eta nahastuta beste espezie batzuekin, hala nola sahatsak eta azkarrak.\nMonterron parkearen gailurrean, 1994an San Kristobal hilerri berria jarri zen abian. Hilerria Javier Unzurrunzaga arkitektoak diseinatu zuen.\nMonterron jauregia bera 1964an monumentu historiko-artistiko izendatu zutela kontuan izanik, XVII. mendeko jauregi hau elementu artistiko bat dela esan genezake.\nLehenago aipatu bezala, Monterron jauregiko sarrera zaharrean Felipe V.a Espainiakoak jauregiari emandako errege kateak dude, errege jauregia zen seinale.\nLehenagoko sarrera zaharra alde batera utzita, gaur egungo musika eskolako sarrera parean Marta Medici Argentinarrak 1986an, Arrasateko eskulturen 2. sinposiumean egindako eskultura dugu. Eskultura honen helburu nagusia da inguruko forma eta koloreekin kontrastea sortzea, honetarako marmol txurizko bi trapezoide handi jarriaz.\nParkean sartzeaz bat, eskumako aldean, zisneen putzua ikus daiteke. Garai batean zubitxo batek apaintzen zuen, alderik alde gurutzatuz. Honen gainean Mateo Nikolasen putzua dago, ahotik ur txorrota zerion lehoi dotoreaz. Ezkerrean, berriz, eszenatokia eta harria eta belarra tartekatzen dituen anfiteatroa daude.\nParkean zehar ere, hango hainbat izkinatan eskultura eta hargin-lan ezberdinak daude bazter ezkutuenetan gordeta; zuk haiek ikustea nahi ez balute bezala, zuhaitz eta zuhaixken adar azpietan gordeta. Esate baterako, Marta Medicik 1985ean, eskulturen lehen sinposiumean, eginiko “imagen fugaz” eskultura dugu, egunsentia irudikatu nahian bere forma borobila eta marra horizontalekin.\nXabier Laka Ondarrutarrak urte berean egindako eskultura ikusteko aukera ere izango dugu sarrerako haginen azpian. 1985eko lehen sinposiumean eginiko abstraktu geometriko hau ardatz baten inguruko simetrian oinarritzen da bereziki.\nAzkenik, lehenago aipatu bezala, parkearen gune altuenean XV.mendeko San Kristobal ermita zaharraren arrastoak daude.\nPARKEKO ZUHAITZAK EZAGUTU\nObra, zerbitzu, mantentze eta auzoak


Irekia Eusko Jaurlaritza - Gobierno Vasco :: Euskalmeten arabera, otsaila eguraldi lehor eta eguzkitsuarekin hasiko da\nEuskalmeten arabera, otsaila eguraldi lehor…\nEuskal Meteorologia Agentziak, Euskalmetek, aurreikusitakoaren arabera, Iberiar Penintsulan eta Europa hegoaldeko eremu handi batean berehala ezarriko den antizikloi baten ondorioz datorren ostiraletik (otsailak 4) aurrera egonkortasuna eta eguraldi lehor eta eguzkitsua izango dira nagusi.\nHalere, Euskalmetek ohartarazi du oraindik ere antizikloiak ipar-haizea ekarriko digula, gutxienez hilaren 3ra arte. Gainera, hodei ugari izango ditugu, eta euri txikia egiteko aukerarik ere izango da, batez ere Kantauriko isurialdean.\nHilaren 1ean, aipatutako prezipitazioak elur itxurakoak izan litezke 500 metrotan. Egunean zehar elur kota igotzen joango da, 700-800 metrotan geldituz. Halere, prezipitazio gutxi izango dira, hilaren 31n baino gutxiago. Otsailaren 2an eta 3an ia ez da euririk izango, eta, izatekotan, oso ahula izango da.\nEuskal Meteorologia Agentziaren iritziz, litekeena da hilaren 4tik aurrera egonkortasuna eta eguraldi lehorra eta eguzkitsua izatea nagusi. Goiz aldean lainoa sortuko da, eta barnealdeko zenbait tokitan iraunkorragoa izango da lainoa.\nEgoera hori otsailaren 8ra arte luzatu daiteke. Ondoren, fronteren bat izango duen zirkulazio zonal bat ezarri liteke prezipitazioak utziz, edo antizikloi egoeran gelditu gintezke, EAEn egonkortasuna eta eguraldi lehorra eta eguzkitsua mantenduz.\nHorrela, tenperaturak igotzen joango dira poliki-poliki, eta lehen egunetan tenperatura maximoak 5 eta 10 gradu zentigradu artekoak izan daitezkeen arren, otsailaren 4tik aurrera 10 eta 15 gradu zentigradu artekoak izango dira.\nTenperatura minimoei dagokienean 5 gradu ingurukoak izango dira kostaldean eta 0 eta 5 gradu artekoak barnealdean. Beraz, barnealdean izotz txikia egin dezake.\nAntizikloia Iberiar Penintsulan ezartzen denean, hodeirik ez egotekotan, agian gauak hotzagoak izango dira eta izotz gehiago egin dezake barnealdean.\nUrtarrila, oso hilabete lehorra\nEuskal Meteorologia Agentziaren, Euskalmeten, iritziz, urtarrilean izandako prezipitazio urriak direla eta urtarrila oso lehorra izan da.\nAlderdi euritsuenek, hau da, Gipuzkoa ekialdeko mendiek eta Bizkaiko kostaldeak, 40 mm inguru jaso dituzte; Arabako eskualdearen zati handi batean ez dira 10 mm gainditu, egoera normalean botako lukeenaren % 10-20 besterik ez.\nUrtarrileko batez besteko tenperatura epeltzat jo daiteke, ipar-ekialdekoa izan ezik; hor tenperaturak normalak izan dira urteko garai honetarako. Arabako lautadako batez bestekoak 5 gradu zentigradu gainditu ditu, eta kostaldekoa 9-10 gradu zentigradu artekoa izan da. Kasu honetan tenperatura hotzagoak izan dira ekialdean, kontinenteko haize hotzak bertan gehiago jotzen baitu.\nEgun epelak batez ere hilabetearen lehen bi herenetan izan dira. Horien artean azpimarragarriak izan ziren urtarrilaren 6tik 8rako tenperaturak, ekainetik urrira arteko garairako berezkoagoak izan baitziren.\nKostaldean tenperatura maximoek 20 gradu zentigraduak gainditu zituzten, eta minimoak ia ez ziren jaitsi foehn haizearen ondorioz. Horrela minimoak 18 gradu zentigradu artekoak izan ziren egun horietan (Oletan 21.8 graduko tenperatura maximoa eta 18.7ko minimoa eta Muxikan 21.8 graduko tenperatura maximoa eta 18.1 graduko tenperatura minimoa urtarrilaren 6an).\nEgoera horri, tenperatura minimoak 18 gradu gainditzeari, meteorologia alorrean "gau tropikala" esaten zaio.\nAipatutako epean, Bilbon, 1948tik aurrera neurtutako tenperatura minimo nagusiena gainditu zen joan den hilaren 7an. 1960ko urtarrilaren 24an 17.4 gradukoa izan zen minimoa, eta 2011ko urtarrilaren 7an 18.3 gradukoa.\nMinimoei dagokienean, hilaren 20tik aurrera ipar-ekialdeko adbekzioaren ondorioz barnealdean izotza egin du. Izotz handiena urtarrilaren 26an egin zuen: Iturrietan 9.9 gradu zentigradu zero azpitik, Agurainen 9.2 gradu zero azpitik eta Ozetan 8.4 gradu zero azpitik.\nHilaren 5etik 8ra arteko epea hilabeteko haizetsuena izan zen, hego-mendebaldeko bolada oso indartsuekin. Kasu batzuetan urakan-haizeak ere izan ziren Bizkaiko toki batzuetan (Urduñan 141.8 km/h, Cerrojan (Karrantza) 124.2 km/h eta Zugaztietan 108.3 km/h).


Alarguntasun-saria: kontatu ez zigutena — Eibar.ORG | Eibarko peoria\nHemen zaude: Hasiera / Blogak / Izan eta Esan / Alarguntasun-saria: kontatu ez zigutena\nAlarguntasun-saria: kontatu ez zigutena\nElena Laka 2008/02/05 17:18\nIdatzi nuen Espainiako Gizarte Segurantzaren legedian alarguntasun-sarian egindako aldaketen gainean. …eta kitto! aldizkarirako zutabe bat zen, eta espazio kontuengaitik, ezin izan nuen kasuistika guztia agertu.\nAzaldu ez nuen kasu horietako bat, aste honetan bulegoan tokatu zaiguna, bizitza bezain erreala: gaixotasun bat diagnostikatu berri dioten pertsona bat (ez da gaixotasun profesional bat), bikotekidearekin ezkontzen da eta urte bete pasa baino lehen, hil egiten da gaixotasun horren ondorioz. Ezkontideak pentsioa kobratuko luke seme-alabarik balu, baina bikote honek ez dauka. Beraz, alarguntasun-saria kobratu ahal izateko, egiaztatu beharko dute ezkontzeke eta ezkonduta egon diren denbora bi urtekoa izan dela gutxienez.\nBi urteko bizikidetza bikote batentzat behar bada ez da horren denbora luzea, baina frogatzea batzuetan ez da hain erraza. Harremanak askotan ez dira egun jakin batean hasten, bizikidetzak sarritan ez dauka hasiera-egun finkorik. Gauetan geratzen zara, astebururen bat, kajoi bat okupatzen duzu, eta gero noiz izan den konturatu barik, bertan geratzen zara bizi izaten. Paperak beranduago: enpadronatu, bankuan kontu bat elkarrekin, ura eta argi-indarra noren izenean…\nLege honek kontzeptu berri bat ekarri dio alarguntasun-pentsioari: ez da nahikoa ezkonduta egotea eta Gizarte Segurantzan altan egotea, ezkondu aurretik bizikidetza ere frogatu behar da pentsioa kobratzeko eskubidea eduki ahal izateko.\nZer ote den publizitate-politika. Lege erreforma hau saldu zuten esanez egitatezko bikoteentzako eskubideak ekarriko zituela, alarguntasun-saria aitortuko zitzaielako hainbat kasutan. Gero gertatu da kasu horiek ez direla horren beste izan, eta ostera, ezkondutako bikoteei legearen erreformak murrizpenak ekarri dizkiela pentsioa kobratzeko orduan. Baina hori aho txikiarekin ere ez dugu entzun. Kasu errealek baino ez dakite horren berri.\netiketak: alarguntasun-saria, bikotea, publizitate, ezkondu, bizikidetza, pentsioa


Paul de la Cuestak ezin izan du Super erraldoia bukatu »\notsailak 10 |\nPaul de la Cuesta eskiatzaile donostiarra ibilbidetik atera zen super erraldoia egiten ari zela, Eski Alpinoko Munduko Txapelketan. Pena da, proba hori bere gogokoena dela kontuan izanda, hala ere, larunbatean jokatuko duten jaitsiera proban arantza ke…\nMorkaikora igoko dira gaztetxoak lehen irteeran »\nArtibai Mendigoizale Taldeak antolatutako gaztetxoen lehenengo mendi irteera egongo da domekan. Morkaiko mendia igoko dute ume eta gaztetxoek. Elgoibartik ordubete eta hamabost minutura dago Morkaiko mendiaren tontorra, 533 metrora. Alderik ezagunena, …\nAlcedoren omenezko mendi irteera, igandean »\nPagoeta M.E.-k ibilaldia antolatu du iganderako, ondoezak emanda hil zen elkarteko kide Isidro Alcedaren omenez. Mendizaleak azken pausoak eman zituen eremura joko dute elkarteko kideek, Uzturre ingurura, hain zuzen. 07:00etan irtengo dira Agoueseko b…\nMarkina-Xemeingo Atletismo Taldea Euskadiko Txapeldun geratu da »\nZapatuan, Anoetan lehiatu zen Atletismoarekin gozatuz lehiaketan, Euskadiko Txapeldun geratu zen Markina-Xemeingo Atletismo taldea. Izaro Telleriak, Irati Agirregomezkortak, Nahia Ibarzabalek, Udane Barinagarrementeriak eta Iziar Lejarzegik osatu zuten…\nPartida bat galdu eta bat irabazi ditu Oiarpek »\nEuskal Herriko Txapelketan, esku pilotan, partida bat galdu eta beste bat irabazi ditu Oiarpek. 22 urtez azpikoetan, Jon Irastorzak eta Iñigo Ugaldek 13-22 galdu zuten Hernaniko Arrieta eta Aizpitarte bikotearen kontra. Kadeteetan, banaka, Andoni Ugal…\nTximistakoek emaitza onak lortu dituzte Sevillan »\nJoan den asteburuan Sevillan izan zen Espainiako promesa mailako txapelketa eta bertan lehiatu zuen Asier Eizagirrek, pisu jaurtiketan. Zeukan helburua bete eta hobetu egin zuen, beraz, «pozik» bueltatu da. Bere marka pertsonala hobetu zuen 60 zentri…\nAndazarrate-Donostia-Oiartzun egingo dute Giriziako mendizaleek »\nGirizia Mendi Elkarteak irteera antolatu du asteburu honetarako. Asteburu pasa egingo dute mendizaleek, Andazarrate (Asteasu)-Donostia-Oiartzun ibilbidea osatzeko asmoz.\nLarunbatean, 08:00etan aterako dira Haurtzaro Ikastolako aparkalekutik. Autobusez …\nUrola, Reala eta nesken superligako jokalarientzat kirol-lagun onenei sariak »\nOtamotz.com – Musti taldeak hirugarren urtez banatuko ditu aurten ‘kirol-lagun’ onenaren sariak. 2010eko kirol-lagun onenak Urola taldeko Zufiaurre, emakumezkoen superligako Aintzane Encinas eta Realeko Mikel Aranburu dira. Kirol-lagun onena saria 2008an jarri zuen martxan Musti Taldeak, Realeko eta Urolako taldekide onenak saritzeko helburuarekin. Diotenez, adiskidetasuna Joan Mari ‘Musti’ Mujikak zuen dohainetako bat zen eta hortik sortu zen sariketa hau antolatzeko ideia. Sarituak, taldekideek beraiek aukeratzen dituzte. Aurtengo sarituak Urola K.E.ko Dani Zufiaurre, nesken superligako Aintzane Encinas eta Realeko Mikel Labaka izango dira. Sari banaketa ostegunean egingo da 19:30ean Zelai Arizti kultur etxean. Aurretik saritutakoak ondokoak dira: Urolako Ruben Calvo eta Realeko Mikel Labaka, 2009an. Eta Urolako Oscar Zufiaurre eta Realeko Jon Ansotegi 2008an.\nGorka Ramoneda: “urtarrilean zer gertatzen zaigun aztertu behar dugu” »\nOhiturari jarraituz, GBCko zuzendaritza taldeak gosari informatiboa antolatu du komunikabideei begira. Gorka Ramoneda, klubeko presidentea, izan da prentsaurrekoa gidatu duena eta klubaren orainaz eta geroaz aritu da. Presidenteak argi utzi du taldeak osatutako denboraldi hasierarekin oso harro daudela, baina gerora iritsitako gainbehera izugarria izan dela, zazpi partida jarraian galduz. Edonola ere, “urtarrilean zer gertatzen zaigun aztertu behar dugu”, adierazi du Ramonedak. Izan ere, baina aurreko denboraldian bai aurtengoan, antzeko ibilbidea egin du taldeak eta presidentearen ustez, gertatutakoa guztien ardura da, hori bai, “prentsarena eta jarraitzaileena izan ezik”.


KIROL ESKIROL: Asteburuko kirol notiziak boxeoa, furgola, saskibaloia, arrauna, eskupilota… - Arrosa\nKirol Eskirol 2021/04/27\nPiztu da piztia, eta Bilbo Hiria irratian abian dugu kirol irratsaioa. Gaurko saioan, asteburuan izandako kirol notiziak zabaldu ditugu: boxeoa, furgola, saskibaloia, arrauna, eskupilota… Horretarako, lantalde handia jarri dugu martxan: Vitor Beaskoetxea, Iker Gurrutxaga eta Unai Mendiburu, kronika propioak egiten; Jone Fernandez, Jon Joseba Renteria eta Erlantz Ibargurengoitia, mikrofonoan eta Ibon Burgoa, soinu-ingeniari lanetan.\nKirola, gurean eta guretik!\nThe post KIROL ESKIROL: Asteburuko kirol notiziak boxeoa, furgola, saskibaloia, arrauna, eskupilota… first appeared on Bilbo Hiria irratia.\nPosted in Kirol EskirolTagged #boxeoa #Erlantz Ibargurengoitia #ibon burgoa #kirola


Ez baita zenbaki kontu hutsa | Gizartea | Berria\nBilboko aterpeetan inoiz ez da aurten bezainbeste toki egon gaua pasatzeko. Datuak joan den urtarrilaren 5ean plazaratu zituen udalak; hain zuzen, gau hotzetarako dispositiboa aktibatu eta biharamunean. Urte osorako 204 leku daude; beste 55 gehitu zituzten azaro erdialdean indarrean sartutako neguko dispositiboaren bidez, 290 COVID-19ak eragindako krisiarengatik —ekainaren 30era arte, udalak eta Eusko Jaurlaritzak finantzatuta—; eta 75 plaza gehiago egon dira hilaren 4a eta 12a bitartean. «Baina jendeak eskatzen duena eta eskaintzen zaiona, agian, ez dago oso orekatuta; ez da zenbaki kontu hutsa», nabarmendu du Joseba Gayak, Beste Bi etxegabeen alde lan egiten duen plataformako kideak.\nKalean lo egiten duen gero eta jende gehiago dago Bilbon. Gayaren esanetan, aterpeen bidez eskainitako baliabideak gorabehera, hirian 300 bat pertsonak jarraitzen dute kalean, udalak Gabonen aurretik egindako zenbaketa bat aintzat hartuta. Halere, aterpeetan, batzuetan, leku libreak egoten dira; baita hotz handiko egunetan ere, orduan horietara sartzeko eskakizunak malgutzen dituzten arren. Tokien «egokitasunean» jarri du arreta Beste Bikoak. «Pertsonaren araberakoa da, baina batzuentzat urrun daude, beste batzuentzat ez dute edukitzen beraiek nahiko luketena, eta badira pertsona jakin batzuekin egon nahi ez dutenak... Hainbat arazo azaleratzen dira». Gayak uste du auzia kudeatzeko «beste eredu bat» jarri beharko litzatekeela mahai gainean.\nEta «beste «arazo bat» plazaratu du: «Bilbok jasaten du besteek egiten ez dutenaren ondorioa. Hiri edo herri handi guztietan erantzungo baliote auziari, Bilbok ez lituzke jasango, agian, hainbeste eskari». Beraz, «erantzun bateratu bat» eskatu du.\nInformazio gehiago: 'Kalea hotzegi dagoenean'\nAstelehenetik zeuden Unibertsitateko Indar Batasuna taldeko ikasleak Filosofia Fakultatean itxita, EHUri lan egiteko leku bat eskatzeko.


HABE IKASBIL: Umetxo urdina\nKeywords: ur-jauzi, santisteban, 1984, lo-kanta, karlos, senar-emazte, sehaska, alaba, altzari, haurdun, itsaso, ipuin, aborto, haur, ume, guraso\nHABE aldizkariaren 55. alean eman zen argitara ipuin hau, 1984an. Testua eguneratuta ekarri dugu orain IPUINAK atalera.\nSenarra goizean lanerako irtetera zihoanean, ahots batek geldiarazi zuen.\n-Baina, Manolo, umetxoa agurtu gabe joango al zara?\n-Egia da, maite, egia da, barka ezazu, presaka nabil eta ez naiz konturatu.\nManolo umetxoaren logelara abiatu zen.\nUmetxoek edukitzen dituzten gela pinpirin horietako bat zen, dena jostailuz eta panpinaz betea. Paretak kolore urdinez pintaturik zeuden, zeruko kolore urdinez, eta altzari guztiak kolore berekoak ziren, baina altzarietan marrazturiko zuhaitz, txakur, umetxo, izar, ilargi bete eta abarrek kontrastea ematen zioten tonu bakarrari, Leiho zabalak zeuzkan logelak, itsaso urdin aldera begira. Gauetan batez ere, itsasoaren mugida entzun zitekeen oso garbi. Leiho zabal haien aurretik gortinak zeuden, sotilki zintzilik, erdialdekoak uhindura ugariz, itsaso kolorekoak, eta haize boladek higiarazten zituztenean itsaso bera zela ematen zuen, itsasoa baina bertikala. Ertzetako gortinek, aldiz, ez zuten tolesturarik eta ongi ezin adieraz daitekeen kolore batekoak ziren; ez ziren zuriak, grisak ere ez, ezta koloregabeak ere, nola adierazi haien kolorea? Bai, erreka baten kolorekoak ziren, hain zuzen ere, ur-jauzi bat ziruditen, itsasoaren ondoan ur-jauziak gela hartan.\nLehen lehorrean bizi ziren, hiri ziztrin eta zaratatsu batean, baina Joxefa haurdun geratu zenean aldatzea erabaki zuten. Zoratu egin zen bere sabelean bolatxoa handitzen hasi zitzaionetik.\n-Gure alabatxoak -ziur dakidalako neskatxoa izango dela- toki lasai eta osasuntsua behar du, Manolo, ondo hezi behar dugu eta -errepikatzen zion egunero Joxefak.\n-Bai, bai, aldatuko gara, maite, bai -erantzuten zion gogo handirik gabe.\nBaina Joxefak bila eta bila ibili ondoren, berehala aurkitu zuen leku egoki bat eta aldatzeko konbentzitu zuen.\n-Orain bai gaudela ondo, Manolo! Lehen egunetik erakutsiko diot itsaso ederra geure umetxoari; zoriontsua naiz, Manolo, zoriontsua!\n-Bai, maite -ihardesten zion automatikoki, bere eskuez sabel puztu hura suabeki laztantzen zion bitartean.\nEgunero joaten zen Josefa jantzi-dendetara arropatxoak erostera: gantxiloz egindako bragatxo eta txupintxoak, kolore guztietako txoritxoak ilerako, belusezko zapatatxo txiki-txikitxoak, sehaskarako maindirexka eta burusitxoak... denetatik. Erditzeko oraindik bost hilabete falta zitzaizkionean, bazuen amaetxe oso bat hornitzeko adina arropa. Bere umetxoaz aparte ez zegoen ezer bizitzan; laster izango zuen alabatxoa zen haren ardura bakarra.\nErditu ondoren, bere hitza bete zuen Joxefak. Lehen egunean bertan logelako leihoak ireki zituen eta itsasoa erakutsi zion bere alabatxoari.\n-Ikusten duzu zein ederra den, ene laztana? Ikusten duzu? Dena urdin-urdina, beti mugitzen, freskoa...\nEta gauero, itsaso eta izarrei begira, lo-kantak abesten zizkion emekiro Joxefak, loak hartu arte.\nManolo umetxoaren logelara sartu da, Joxefak atetik begiratzen du nola ematen dion musutxo bat eta agur esaten; orain lasaitu egin da. Senarra ateraino laguntzen du eta agurtu ondoren bere alabatxoaren logelara itzultzen da. Begirada bat botatzen du, "bai, lotan dago ene laztantxo maitea", alde egiten du oin-puntan ibiliz umea ez iratzartzeko; bakarrik uzten du.\nGela erdian sehaska dago; oso leunki, oso leunki, gortinak mugitzen dira; zirrikitu batetik sartzen den aire hil batek mugiarazten ditu, ondoko itsasoaren antzera mugitzen dira, baina itsasoko uhinen bizitasuna falta zaie, gela triste dago, sehaskan ez dago umerik, bakar-bakarrik belusezko zapatatxo urdin bi, dena ametsa besterik ez da, amets urdina, Josefak hilaur egin zuelako.\nERDlTU.- Umea egin.\nHAURDUN GERATU.- Quedar embarazada, encinta.\nHILAUR EGIN.- Abortar.\nLEHORREAN.- Itsasotik urrun.\nMAINDIREXKA.- Izara txikia.\nPINPIRIN.- Oso dotorea.\nUHINDURA.- Uhin edo olatuen itxura.\nUR-JAUZI.- Salto de agua.\nTales - Feb 1, 1984 - 676 Visits\nTales - Aug 24, 1984 - 1936 Visits\nHABE Aldizkaria - 55 alea\nAurkibidea 6 Pilotaren artista sentibera. Elias Pierolarekin solasean 14 Umeentzat programa berezia Gipuzkoako irratietan 15 Pierre Topet-Etxahun 19 Etxekogizon: krisi garaiko lanbidea 22 Bardeak bisitatzeko zeinbait ibilbide. Bardeak, parajerik ezezagunena (eta II) 26 Euskararen salbazioa tripatik pasatzen da. Bazter guztietan euskal txoko, euskal afari eta euskal txikiteoak 36 Ipuinak: Umetxo urdina ...[+]\nHABE Magazine - Dec 15, 1984 - 313 Visits\nTales - Apr 18, 1985 - 450 Visits


Hamaika taupada lurrarekin bat - Sakana - Guaixe.eus\nHamaika taupada lurrarekin bat\nAmaia Erdozia Anso eta Gorka Ovejero Ganboa (Sakanako Goi Tentsioko Lineen Aurkako Plataforma) 2022-05-09 10:57\nGaur egungo 220 KV-ko goi tentsioko linearen ordez 400 KV bi argindar linea berrik zeharkatuko dute gure bailara REE eta Forestalia enpresen egitasmoak burutzen badira. Nafarroako hainbat eskualde, Gipuzkoako Goierri eta Arabako Lautada zeharkatuko dituzten goi tentsioko lineak dira. Gurean 80 metroko 197 dorre metaliko ezartzea ekarriko dute eta marrazten duten ibilbide guztian zehar landa eta baso eremu zabalak hartuko dituzte.\nEz, ez dira Sakanako biztanle edo bertako enpresei hornidura bermatzeko azpiegiturak. Autopista elektrikoak dira! Multinazional elektrikoen mozkin gose ase ezinak garatzeko beharrezko dituzten bitartekoak baizik. Beraientzat izango dira etekinak, guretzat lurraldeari, bertako naturari eta bertakoon osasunari eragindako kalteak.\nJasangarriago eta efizienteagoa izan beharko lukeen trantsizio energetiko deszentralizatu bat bultzatu ordez, inolako plangintzarik gabe, energia berriztagarrien soingainekoz jantzita, gaurko sistema harrapakari eta espekulatiboaren parametrotan jarraitu nahi duten enpresen mende utziko gaitu.\nHerritarrok egitasmo hauek geldiaraztea aldarrikatzeko eta agintariei lurraldearen zaintza eta herritarron nahia enpresen etekinen gainetik ezar dezaten exijituz, goi tentsioko lineen aukako plataformak Lurkide kanpaina abian jarri dugu.\nGure lurra okupatuko lukeen dorre bakoitzeko eragile, elkarte edo lagun talde bat aktibatu nahi\ndugu eta lurraren babesle bilakatu. Horretarako sakandarron inplikazioa eta laguntza behar dugu. Izan zaitez zu ere Lurkide. Maiatzaren 29an Etxarri Aranatzen Lurkide Eguna izango da.


Herrialde musulmanen aniztasuna irudietan : Goierriko Hitza\nAitor Casado legazpiarrak 'Salam Aleikum Legazpi' ikus-entzunezkoa emango du gaur kultur etxean, 19:30ean. Aurrez Haztegi ikastolako LHko 4. mailako ikasleei eskaini, eta haien jakin-minari erantzun zien.\nAitor Casadoren odoletik bidaiekiko pasioa barreiatzen da. Ez da soilik bidaia, munduko hamaika txokotan ikusten eta ikasten duena zabaltzeko xedea baitu. Legazpiar batek baino gehiagok jarraipena egiten die haren bidaiei, «maiatzean udan nora joatekoa naizen galdetzen dit batek baino gehiagok, eta bada gure bitartez inoiz ezagutuko ez dituen tokiak ezagutu dituela esan didan pertsona bat ere; horregatik bakarrik merezi du». Legazpiarrak toki askotara eraman ditu Casadok jada. Izan ere, bidaiak egin eta ondoren ikus-entzunezkoak osatzen ditu jasotako irudiekin zein musikekin. Honezkero Islandiara edo Etiopiara eraman ditu eta, oraingoan, Salam Aleikum Legazpi ikus-entzunezkoan hainbat herrialde musulmanetan barrena eramango ditu biharko ikus-entzunezkoan. Biharko emanaldiaren istorioa Izadi Zaleak mendi elkarteko irteera batean hasi zen. Islandiari buruzko emanaldira zenbait haur joan ziren eta ama batek Casadori Haztegi ikastolan emateko zer edo zer prestatzeko eskatu zion. Haztegiko irakasleekin hiz egin ondoren Islamari buruz ikasten ari zirela eta egokiena herrialde musulmanei buruzko ikus-entzunezkoa izan litekeela esan zioten. Maroko, Uzbekistan, Turkia eta India irudietan eman zizkien LHko 4. mailako ikasleei eta esperientzia «zoragarria» izan zela dio Casadok: «Haurrek gelan gaia ondo landuta zuten eta nik telebistan edo egunkarietan ikusiko ez duten ikuspegi bat eman nahi izan nien. Ehundaka galdera egin zizkidaten, asko eta asko oso interesgarriak». Batik bat, janzkera, ohitura, bizimodua, etxeak, azokak eta abarrek sortu zuten haurren jakin-mina eta, finean, gauzen zergatia galdetu zioten Casadori. Hurrengoa, Indonesia Izan ere, Casadoren asmoa ikus-entzunezkoekin ez da bere burua egindako bidaiaren zentroan jartzea, «gure bloga anonimoa da, guk gure begiak jartzen ditugu ikusten ditugun tokietan dagoena besteei erakusteko. Ez zaigu interesatzen nortzuk garen azaltzea ezta zer egiten dugun ere». Hala, haurrentzako ikastolan eta bihar kultur etxean egingo duen emanaldian ere, lau herrialde musulman horietan nola bizi diren, zein ohitura dituzten edota arkitektura erakutsiko ditu. «Lau herrialde nahiko ezberdinak dira. Denak musulmanak diren arren, eta gure aurreiritzi askoren kontra, aniztasuna nagusitzen da», azpimarratu du. Aurreko udan Indonesian egon da, «musulman gehien dituen herrialdea da». Aitzitik, ez du Indonesiako argazkirik sartu gaur eskainiko duen ikus-entzunezkoan, «nahikoa material nuen eta Indonesiari buruzko ikus-entzunezko oso bat emango dut martxoan». Casadoren jarraitzaileak beraz, adi egon daitezela. Beste proiektu bat egiteko asmoa duela aipatu du, baina oraindik sukalde lanetan dabil eta ez du haren berri eman.


Osteguna, 2020(e)ko apirila(r)en 09-(e)an 13:33etan\nEzagutu txotxongilo bat egun bakoitzeko\nArratsalde on! Gaur denok egongo zarete oporretan, ezta? Etxean, baina eginbehar gutxiagorekin, seguru gutxiago geratuko zaigula! Badakit gogorra izaten ari dela, baina ausartak zarete, eta hala erakusten ari zarete. Helduon mundua pixka bat ulertzea kostatu zitzaion haur bat aurkeztuko dizuet gaur. Zergatik da horrela? Zergatik jokatzen dute horrela? Esaten zuen gure lagun Printze Txikiak.\nPrintze Txiki hau, zehazki, Sevillatik etorri zen 2012an Titirijai Jaialdian parte hartzeko, eta hainbeste gustatu zitzaion... hemen geratu zela. Búho-Maravillas txotxongilo-konpainiak sortutako mahai-txotxongiloa da. Konpainia hau TOPICen eta Tolosaren oso lagun ona da eta Haurren Epaimahaiaren Saria irabazi du. Bihar arte, ausartak!\nTopic-ek bere ateak zabalduko ditu\nSANA SANA, 1. Nazioarteko Txotxongilo Jardunaldiak\nMuseoen Nazioarteko Eguna ospatzen\nSANA SANA, I. Nazioarteko Txotxongiloen Jardunaldiak


X. EKINAREN EGUNA – Sare Berdeak\nKategoriak Bermeo, Beste udalerri batzuk, Bidean, Busturialdea-Urdaibai, Galdakao, Nerbioi Ibaizabal, Txorierri, Uribe-Kosta\nEkinaren eguna, ingurumen hezkuntzako eta herritarren partaidetzako AZTERTU programak (Eusko Jaurlaritzaren Iraunkortasunerako Ingurumen Hezkuntzako Zerbitzua) modu berezian ospatzen duen eguna da, ingurumenaren aldeko jarduera bat egiten aurrez antolatutako pertsona talde baten laguntzarekin.\nAurtengoa Ekinaren egunaren hamargarren edizioa izango da, eta ipubliko guztientzat egokitutako sentsibilizazio eta ekintza-jarduera bat egingo da, bereziki 4 eta 12 urte bitarteko haurrak dituzten familia edo taldeei zuzendua (adina orientagarria da).\n🗓 2022ko maiatzaren 22, 11.00\n📍La Arena hondartza\n📋 Jardunaldiaren garapena:\n11:00. Parte hartzaileen harrera informazio puntuan\n11:05-11:30. Hitzaldi parte-hartzailea – itsasoko hondakinak ezagutu\n13:30-14:00. Hondakinak zenbatu eta modu egokian kudeatu\nInformazio gehiago eta izen ematea hemen: https://www.euskadi.eus/web01-a2inghez/eu/contenidos/evento/xekinareneguna/eu_def/index.shtml


SAREA proiektuko lantaldeek bilerak egin dituzte adinekoentzako arretari buruzko esperientziak partekatzeko, Matia Institutua parte hartzaile dela | Matia Fundazioa\nHasieraBerriakSAREA proiektuko lantaldeek bilerak egin dituzte adinekoentzako arretari buruzko esperientziak partekatzeko, Matia Institutua parte hartzaile dela\nSAREA proiektuko —Europako Interreg POCTEFA programaren barruko ekimena da— bi lantaldek bilera bana egin zuten joan den astean, Donostian eta Hondarribian. Topaketa horietan, adinekoentzako arreta zerbitzuei buruzko esperientziak partekatu zituzten Gipuzkoako eta Pirinio Atlantikoen eskualdeko ordezkariek, eta aipatutako herrietako bi zentro bisitatu zituzten.\nHala, asteartean, hilak 18, Zorroaga Fundazioan elkartu zen SAREAko lantalde bat, senideak egoitza-ingurunean integratzeko adituek osatua. Azaldutako esperientzien arabera egiaztatu zenez, familia gehienek presentzia handia dute beren adineko senideen bizitzan. Ildo horretan, familia batzuen testigantzak azaldu ziren, idatzitako gutunen bidez, haien adinekoen zaintzari buruzko bizipen pertsonalak, beharrak eta kezkak adierazteko. Era berean, Zorroagan egindako ikerlan bat ere izan zen hizpide. Horren bidez, zentroarekin duten harremanei buruz galdetu zaie senideei, baita zentroan antzeman dituzten behar eta hobekuntza-arloei buruz ere. Fundaziotik adierazi dutenez, familiakoak ere egoitza zentroetan bizi diren pertsonei arreta ematen dien taldeko kide izatea eta sentitzea da ikerlan horren xedea.\nBestalde, adinekoek etxean zein egoitza ingurunean duten bizi kalitatea lantzen duen SAREAko lantaldeak ere bilera egin zuen ostegunean, hilak 20, Caser Residencial Betharram-en. Jardunaldia bi bloketan banatu zen: goizean, dementziari eta Alzheimerren gaixotasunari buruz hitz egin zuten, eta oso ekarpen interesgarriak egin zituzten Aubixa Fundazioko, France Alzheimerreko eta AFAGIko ordezkariek. Arratsaldean, berriz, ariketa fisikoak adinekoen gaitasun funtzionalean eta bizi kalitatean duen onurari lotutako alderdiak jorratu zituzten. Iparraldeko «Form Ap» eta Gipuzkoako Foru Aldundiko «Mugiment» ekimenak aurkeztu zituzten, adinekoek etxean eta ingurunean ariketa egitea xede dutenak. Horrez gain, EHUk egindako ikerketa bat ere aurkeztu zen bileran, ikerketa horrek agerian utzi baitu zahar etxeetan bizi diren adinekoentzat guztiz onuragarria dela ariketa fisikoa.\nEuropako FEDER fondoen bidez diruz lagundutako mugaz haraindiko SAREA proiektuak Gipuzkoako eta Pirinio Atlantikoetako haurren eta adinekoen arreta zerbitzuak hobetzea du helburu, erabiltzaile eta familiei beren bizitza proiektuak diseinatzen laguntzeko eredu eta praktika berritzaileak garatuz. Matia Institutua proiektuari lotutako erakunde laguntzaileetako bat da, eta bi lantaldetan hartzen du parte: 1) Adinekoei lagun egitea bai egoitza-ingurunean bai etxean, eta 2) Senideen integrazioa egoitza-ingurunean.


Zergatik EZ duzu aldatu behar zure mugikorraren Android sistema eragilea | Foro Mugikorra\nIgnacio Sala | 09/10/2021 12:00 | Android, Sistema eragileak\nGailu elektroniko baten sistema eragilea aldatzea zeregin bat da eta horretarako ezagutza asko izatea beharrezkoa da, izan ere, bidean topa ditzakezun arazo guztiei aurre egin behar diezu.\nSmartphoneei buruz hitz egiten badugu, duela urte batzuk ohikoa zen gailu batzuentzako ROM pertsonalizatuak aurkitzea, gailu zehatzetarako diseinatuta daudelako soilik instalatu behar zenituen ROMak. Baina hortik ateratzen ez bagara, ez zenuke behar aldatu Android OS zure mugikorraren beste inork ez.\n1 Gailu mugikorretarako sistema eragileak\n1.7 beste batzuk\n2 Android sistema eragilea aldatu nahi duzu?\n2.1 Gidarien bateragarritasuna\n2.2 Funtzionamendu arazoak\n2.3 Bermea galduko duzu\n2.4 Ezin izango duzu terminalaren jatorrizko egoera berreskuratu\nGailu mugikorretarako sistema eragileak\n2000ko hamarkadaren hasieran telefono adimendunak merkatuan sartu zirenetik, sistema eragile asko arrakastarik gabe saiatu dira merkatuan tokia hartzen, gaur egun iOS eta Android nagusi diren merkatuan.\nMicrosoft-ek merkatuan sartzeko aukera izan zuen baina Windows Phone-ren kudeaketa benetako hondamendia izan zen garai hartako Microsoft-eko zuzendari nagusi Steve Ballmer-en eskutik.\nWindows Telefonoa Steve Ballmer-en kudeaketa txarraren ondorioz hil zen. Satya Nadella Microsofteko zuzendari nagusi izatera iritsi zenean, ezer egiteko ez zegoela ikusi zuen eta Windows Phone betiko uztea erabaki zuen.\nWindows Telefonoak Windows-ek kudeatzen duen ordenagailuarekin mugikorraren integrazio integrala eskaintzen zuen, Mac-ekin iPhone bat bezala. Microsoft-ek Windows 10 Mobile-rako laguntza eskaintzeari utzi zion 2020ko urtarrilean.\nMicrosoft-ek bere aplikazioen ekosistema osoa Android-en eskaintzera bideratu zuen bere ahalegina eta gaur egun Android eta Windows-en arteko integrazioa ia ezin hobea da Zure Telefonoa aplikazioaren bidez.\n2013an, Mozilla Fundazioak Firefox OS aurkeztu zuen, HTML 5ean oinarritutako sistema eragile mugikorra, kode irekiko Linux kernela duena. HTML 5 aplikazioek Open Web APIak eta JavasScript erabiliz gailuko hardwarearekin zuzenean komunikatzeko aukera izan zuten.\nSistema eragile hau gama baxuko terminaletara eta tabletetara bideratuta zegoen, hala nola ZTE Open (Telefónica enpresak saltzen duena) eta Peak. Horrez gain, Raspberry Pi, telebista adimendunetarako eta energia-eraginkortasun handiko konputagailuetarako ere eskuragarri zegoen.\nFirefox OSen bizitza laburra izan zen, 2015ean Mozilla Fundazioak iragarri zuen gailu mugikorretarako Firefox OS garapena bertan behera uzten ari zela. Boluntarioen komunitatearen laguntza zabala izan arren, ez dute smartphone fabrikatzaileek onartzen, azkenean beti baitira mugikorreko sistema eragile batek arrakasta izaten duen edo ez erabakitzen dutenak.\nTizen beti Samsungekin lotuta egon bada ere, Linux eta HTML 5 oinarritutako sistema eragile hau Linux Fundazioak eta LiMo Fundazioak babestu zuten, tablet, koaderno, smartphon, telebista adimendunentzako sistema eragilea sortzeko.\n2013an azken bertsioa kaleratu zenean, Android aplikazioekin bateragarria zen. Proiektu honen hasierako ideia kode irekiko sistema eragile bat sortzea zen, hala ere 2. bertsioa kaleratu zenean Samsung-en lizentziapean zegoen.\nTizen Samsung telebista adimendun guztietan eta konektatutako aparatu guztietan dago. Eta duela gutxi arte, Koreako konpainiaren erloju adimendunen sistema eragilea ere bazen.\nGailu mugikorretan, duela gutxi arte Samsung-ek telefono garatzen jarraitu du garapen bidean dauden herrialdeetara zuzendutako Tizen-ekin.\nCanonical enpresak, Ubunturekin produktu eta zerbitzuen salmentari eskainia, 2013ko Ubuntu Telefonoa aurkeztu zuen, Unity diseinuan oinarritutako keinuen bidez interfaze grafikoa erabiltzen zuen sistema eragilea.\nBere erakargarritasun nagusietako bat Ubuntu mahaigaina gailua teklatuaren eta saguaren ataka batera konektatuz kargatzea zen.\nIdeia zoragarri hau Samsung-ek Deck-ekin hartu zuen, sagua eta teklatua Samsung smartphone batera konektatzeko aukera ematen digun funtzionaltasuna Ubunturekin ordenagailu bat balitz bezala lan egiteko.\n2017an, Canonicalek sistema eragile honen garapena alde batera utzi zuen. Orain arte, BQ eta Meizu enpresek baino ez zuten horren aldeko apustua egin, bakoitzak smartphone bat merkatuan merkaturatu zuen Ubuntu Touch-ekin.\nLinux kernel batekin eta C ++ programatuta, Sailfish OS aurkitzen dugu, Jolla Ltd. konpainia finlandiarrak sortutako gailu mugikorretarako sistema eragilea.\nSailfish OS Android aplikazioak exekutatzeko gai da. Sistema eragile honen gehiena software librea da Sailfish Silica izenarekin ezagutzen den erabiltzaile interfazea izan ezik, beraz, erabili nahi duten guztiek lizentzia ordaindu beharko dute.\nMugikorreko beste sistema eragile batzuek ez bezala, Sailfish OSek garatzen jarraitzen du konpainiak Txina, Errusia eta Latinoamerikako herrialde batzuekin lortu zituen komertzializazio akordioei esker, iOS eta Android-en gorakada geldiezina eta espioitza posiblearen susmoak zirela eta. .\nHP-k Palm erosi ondoren, hiru gailu berri merkaturatu ziren, merkatuan hain arrakasta txikia zuten gailuak ezen konpainia 2011n garapenarekin jarraitzera behartu zuten.\n2013an, LG fabrikatzaileak webOS erosi zuen bere telebista adimendunetarako sistema eragile gisa erabiltzeko. 2016an webOS berriarekin lehenengo telefonoa kaleratu zuen, Motorola Defy. Orduz geroztik ez da beste ezer jakin smartphoneentzako webOSen garapenari buruz.\nLG-k telefoniaren merkatua uzteko iragarri ondoren, dagoeneko ahaztu dezakegu etorkizunean webOS-ekin smartphone bat ikustea.\nAmazon tableten sistema eragilea, Huawei-k bere telefonoetan erabiltzen duena bezala, Android sardexkak baino ez dira, hau da, AOSP (Android Open Source Project) erabiltzen dute baina Google aplikaziorik gabe, beraz, oraindik Android dira.\nAndroid sistema eragilea aldatu nahi duzu?\nAndroid beste sistema eragile batengatik aldatzea pentsatu baduzu, hona hemen oso ideia txarra izateko arrazoiak.\nOsagai batek sistema eragilean funtziona dezan, hala nola komunikazio modemean, sistema eragileak dagokion kontroladoreak instalatuta izan behar ditu, sistema eragilea edozein dela ere.\nAndroid telefono baten barruan aurki ditzakegun osagai gehienak Android bidez soilik onartzen dira. Osagai horientzako laguntza ez duzu aurkituko, beste sistema eragile batzuetan bezalako generikoak direnean, hala nola Windows Phone, Firefox OS, Tizen OS, Ubuntu, Sailfish, webOS ...\nAurreko atalarekin lotuta, funtzionamendu arazoak ere topatuko ditugu, noizbait sistema eragilea telefonoan funtziona dezagun.\nAndroid-erako sistema eragile alternatiboren bat instalatzea lortzen badugu, litekeena da gailuaren ezaugarri batzuek ez funtzionatzea, hala nola, Wi-Fi konexioa, datu konexioa, bluetooth-a ... eta beharrezko kontrolatzaileak aurkitzea. lan gogorra izan daiteke ezagutza egokia ez badugu.\nBermea galduko duzu\nBeste sistema eragile bat probatu nahi duzun telefonoak bi urte baino gutxiago baditu, beste sistema eragile bat instalatzen duzunean, fabrikatzailearen bermea galduko duzu, beraz, prozesu hau smartphone zahar batean egiten saiatzea komeni da.\nEzin izango duzu terminalaren jatorrizko egoera berreskuratu\nAurrez dugun beste arazo bat da ezin izango dugula gailua jatorrizko egoerara leheneratu, izan ere, prozesu honek gailuan gordetako aurreko arrastoak ezabatu behar ditu, gailua hutsetik leheneratzea ahalbidetzen duen segurtasun kopia barne.\nArtikuluaren bide osoa: Foro Mugikorra » Sistema eragileak » Zergatik EZ duzu aldatu behar zure mugikorraren Android sistema eragilea


Balmasedako Udala - 2011rako aurrekontua onetsi dute Balmasedan\n2011rako aurrekontua onetsi dute Balmasedan\nAbenduaren 29an hasierako onespena eman zitzaion 2011rako aurrekontua Balmaseda udalerrian. Aurrekontua 10.500.000 eurokoa da, gure Hiribilduaren historiako bigarren aurrekontu altuena (2009. urtekoa izan da handiena). Aurreikuspenak EAJren aldeko botoak eta PSOEren eta CLIren kontrako botoak jaso zituen, CLIk zuzenketa bat egin zuen eta PSOE abstenitu egin zen.\nEsan dezakegu aurrekontua plan orekatua dela gastuei eta diru-sarrerei dagokienez. Bertan, udalerriak herritarrei eskaintzen dizkien zerbitzuen maila altuaren hobekuntza etengabea islatzen saiatu gara. Balmasedak inoiz egin duen inbertsiorik handiena 2011. urtean amaitzea aurreikusi da: udal kiroldegi berriaren lehenengo fasea. Gainera, beste inbertsio batzuk egiten ere jarraituko dugu, besteak beste, Kultur Etxea handitzeko lanak amaitzea, Horkasitas Jauregia zaharberritzeko obren lehenengo fasea eta Dorre kaleko eraikinak eraistea.\nGastuei dagokienez, aurrekontu hauetan nabaritzen da Udalak gastu arruntak kontrolatzeko ahalegin handia egiten duela. Nolanahi ere, horrek ez du eraginik izango eskaintzen dituen zerbitzuen kalitate mailan.\nAipatzekoa da inbertsio errealen kapitulua % 62 baino handiagoa dela. Igoera handia da oso, aurten 4.000.000 euro gastatuko direla aurreikusi baita. 2009an, berriz, 2.500.000 euro gastatu ziren. 100 eurotik ia 39 inbertsio errealetara bideratuko dira eta aipagarrienak honako hauek dira: kiroldegia, Dorre kaleko eraikinak eraistea (kiroldegiak baino askoz ere gastu txikiagoa du), auzo-bideak eta bide publikoak egokitzea, txikizkako merkataritza sustatu eta indartzea, inbertsioak hezkuntzan eta herriko argiak.\nArloka, aurrekontu orokorraren esleipen handiena Kultura eta Kirol arloak jasoko du, aurrekontu osoaren % 46, hain zuzen ere. Horren arrazoia, berriz ere, kiroldegia da. Gizarte Ekintzak % 14,5 jasoko du. Azpimarratzekoa da Udalak hartuta daukan konpromisoa, batetik, diru-sarrera txikiak dituzten emakume alargunei diru-laguntzak emateko OHZ ordain dezaten, eta bestetik, zazpigarren urtez jarraian, Hirugarren Munduarekiko elkartasun proiektuetarako % 0,7 emateko.\nBeste bi arlo nagusi dira Komunitatearen Ongizatea (% 10,5) eta Etxebizitza eta Hirigintza (% 7).\nHalaber, aipatu beharrekoa da% 8 baino gehiago hauetarako izango dela: Merkataritza Erregulazioa, Udalak Zubi Zaharra Ikastolari urtero egiten dion transferentzia mantentzea eta Hirigintza, Azterlanak eta Lan Teknikoak partidara bideratutako diru-kopuru handiaga. Azken horren igoera Larrugin kaleko Barne Eraldaketarako Plan Bereziaren (BEPB) eta estalitako igerileku berrien oinarrizko proiektuaren ondorio da. Gora egingo du, halaber, Ingurumen arloak PAES (Energia Iraunkorraren aldeko Ekintza Plana) egiteko jasoko duen kopuruak; izan ere, Udalak bat egin du alkateen itunarekin.\nBehera egingo dute, berriz, % 21,5 baino gehiago lokalen errentamenduek, % 10 herri jaietako gastuek eta % 11 baino gehiago Zor Publikoak, eta Goi Zuzendaritzara eta Gobernu-organoetara bideratutako ildoak.


Xiaomi Mi Mix 2S, markorik gabeko mugikor iraultzailea - Nafarberri\nHome mobilak Xiaomi Mi Mix 2S, markorik gabeko mugikor iraultzailea\nXiaomi Mi Mix 2S, markorik gabeko mugikor iraultzailea\ninautgonzalez ordua: 12:06 mobilak,\nXiaomi Mi Mix 2S mugikorra marka txinatarraren apustu garrantzitsua izan zen aurtengo martxoaren azken egunean. Prezio-kalitate erlazio oso oneko mugikor hau berehala sartu zen ia markorik gabeko mugikorren modaren barruan. Mugikor normalek aurreko kamara pantailaren goikaldean izan ohi dute, baina Xiaomi-k pantailaren behekaldean jarri du, guztiz berritzailea izan zen ideia. Pantailaren goikaldean, beraz, deiak entzuteko bozgorailua du soilik. Atzealdean berriz kamara bikoitza du, argazkien kalitatea asko handituz eta erretratuak errazteko. Azken hilotan moda da Jack 3 entzungailuak konektatzeko zuloa kentzea, eta USB zuloetarako moldatzailea erabiltzea, eta marka txinatarrak hala egin du.\nXiaomi Mi Mix 2S-a aurretik zein atzetik. Argazkia: Amazon-i esker.\nHonakoak dira mugikor honen ezaugarri garrantzitsuenak:\nTamaina: 5,99" FullHD+\nSistema eragilea: Android 8 MIUI 9-rekin\nKamera / aurrekoa: 12+12 MP, 5MP\nMemoria bernekoa / txartela: 64/128/256 GB-takoak aukeran, ez hedagarriak\nRAM memoria: 6/8 GB-takoak aukeran\nBateria: 3.400 mAh eta 3.0 karga azkarrekoa, karga inalanbrikoa aukeran\nProzesadorea: Qualcomm Snapdragon 845 4x 2,8 GHz\nBesteak: dualSIM, Bluetooth 5.0, C erako USB konexioa, GPS/GLONASS...\nPlazaratze data: 2018ko martxoaren 31a.\nPrezioa: 423 eurotik aurrera.\nOndorengo bideoetan mugikorraren despaketatze zein bideo ofiziala ikusi ahal izango dugu, "Topes de Gama" eta Xiaomiri esker hurrenez hurren.\n"Topes de Gama" youtubeko despaketatze-kanalaren bideoak mugikorraren inguruko dudak argitzen dizkigu.\nXiaomi-ren bideo ofiziala, mugikorraren inguruan.


Walkiria - Wikipedia, entziklopedia askea.\nValkiriaren esna-aldia. Edward Robert Hughes ingeles margolariaren margolana.\nWalkiriak (antzinako eskandinavieraz Valkyrja eta antzinako alemanez Walkyrien, hots, "guduan hildakoen hautatzailea") eskandinaviar mitologiako bigarren mailako jainkosa batzuk ziren. Freyja jaikosaren agindupean eta Odin jaikoaren zerbitzupean zeuden.\nWalkirien betebeharra guduan hildako edo eroritako gudari bikainenak hautatu eta Valhallara eramatea zetzan, han gudari hilberriok Einherjer izakietan bilakatuz. Eginkizun hau oso garrantzitsua zen, munduaren amaierako Ragnarök edo azken guduan Odin jainkoak gudari bikain hauek bere alde borrokatzeko beharra izango baitzuen.\nWalkirien bizilekua Vingólf egoitza zen, hain justu ere Valhallaren alboan kokatzen zen. Eraikin hark bostehun eta berrogei ate zituen, hauetatik hilberriak ziren gudariak sartu eta bertan jainkosek euren zauriak sendatu eta gudari hauei jainkosen edertasunez gozamena eman ohi zitzaien. Bestalde, Walkiriek gudariei edateko ezti-ura zerbitzatzen zieten.\nValkirien kabalkada: Richard Wagner alemaniar musikagilearen konposaketa ospetsua.\nEskandinaviar mitologiako pertsonaiak\nOrriaren azken aldaketa: 24 azaroa 2019, 20:45.


Ionosfera - Wikipedia, entziklopedia askea.\nAtmosferaren eta ionosferaren arteko erlazioa.\nIonosfera Lurreko atmosferaren goiko geruza da, eta bere ezaugarri nagusia da eguzki-erradiazioaren eraginez ionizaturik dagoela. Betebehar garrantzitsua dauka atmosferako elektrizitatean eta magnetosferaren barruko ertza osatzen du. Ikuspuntu praktikotik, irrati-uhinak Lurreko toki urrunetara hedatzea ahalbidetzen du.\n2 Ionosferaren geruzak\n2.1 D geruza\n2.2 E geruza\n2.3 Es geruza\n2.4 F geruza\nIonosfera Lurraren inguruan elektrikoki kargatuta dauden atomo eta molekulen geruza bat da, 50 kilometro inguruko garaieratik 1.000 kilometro baino gehiagora hedatzen dena. Bere sorrera eguzkitik datorren erradiazio ultramoreari zor zaio gehien bat.\nLurreko atmosferaren beheko partean troposfera lurrazaletik gutxi gorabehera 10 bat kilometroko altueraraino hedatzen da. 10 kilometrotik gora estratosfera dago eta, ondoren, mesosfera. Estratosferan Eguzkiaren erradiazioak ozono geruza sortzen du. 80 kilometro baino gehiagoko garaieran, termosferan, atmosfera hain mehea da ezen elektroi askeak egon daitezkeela denbora-tarte laburrez, ioi positibo batek harrapatzen dituen arte. Elektroi aske hauek kopurua nahikoa da irrati-uhinen hedapena ahalbidetzeko. Atmosferaren zati hau ionizatuta dago eta ionosfera izenarekin ezagutzen den plasma bat osatzen du. Plasman elektroi aske negatiboak eta ioi positiboak elkar erakartzen dira indar elektromagnetikoaren ondorioz, baina energia gehiegi daukate molekula neutro bat osatuz elkarrekin irauteko.\nEguzki erradiazioaren izpi ultramoreak (UV), X-izpiak eta uhin-luzera motzagoak ionizatzaileak dira, frekuentzia honetako fotoiek nahikoa energia dutelako gas atomo edo molekula neutral bateko elektroi bat bereizteko. Prozesu honetan elektroi arin horrek abiadura handia jasotzen du eta, beraz, bere teneperatura asko igotzen da (milaka Kelvin) neutralen eta ioiekin alderatuta. Ionizazio honen alderantzizko prozesua errekonbinazioa da, non ioi positibo batek elektroi aske bat "kapturatzen" duen. Errekonbinazioa espontaneoa da, eta sortzen den energiaren ondorioz fotoi bat emititzen da. Gas dentsitatea handitzen denez altitude txikiagoetan, errekonbinazio prozesuak jarraitzen du, gas molekula eta ioiak elkarrengandik gertu egon arte. Bi prozesu hauen arteko balantzeak determinatzen du ioniazio kopurua.\nIonizazioa Eguzkiaren eta bere jardueraren mendekoa da. Ionosferako ionizazio-maila asko aldatzen da eguzkitik jasotako erradiazio-kantitatearen arabera. Beraz efektua aldakorra da egunean zehar (eguneko orduaren arabera) eta urtaroaren arabera. Hemisferio batean negua denean Eguzkitik erlatiboki aldentzen da eta, beraz, erradiazio gutxiago jasotzen du. Eguzkiaren aktibatea eguzki-orban zikloen arabera aldatzen da. Eguzki-orban asko daudenean erradiazioa ere handitzen da. Jasotako erradiazioa ere aldatzen da kokapen geografikoaren arabera (polarra, auroren zona, latitude ertainak edo ekuatorea). Ionosfera bera aldarazten duten mekanismoak ere badaude, ionizazioa handituz. Eguzki eztandak ere badaude, eguzki-haizeak garraiatzen dituen partikulekin eta geomagnetismoarekin lekarrekintza egiten dutenak.\nIonosferaren geruzak[aldatu | aldatu iturburu kodea]\nGauez F geruza da ionizazio nahikoa duen geruza bakarra, E eta D geruzetan ionizazioa oso txikia den bitartean. Egunean zehar D eta E geruzak askoz gehiago ionizatzen dira, F geruzak egiten duen bezala. Azken honetan ionizazio arinagoa duen geruza gehigarri bat garatzen da, F1 geruza gisa ezagutzen dena. F2 geruza egunez eta gauez mantentzen da eta hau da irrati uhinen errefrakzioaren arduradun nagusia.\nD geruza[aldatu | aldatu iturburu kodea]\nD geruza da lurrazaletik gertuen dagoen geruza, 60 kilometrotik 90 kilometrora artean. Ionizazioa hemen Lyman serieen ondorioa da, alfa hidrogeno erradiazioa 121,5 nanometroko uhin-luzerarekin, oxido nitrosoa (NO) ionizatzen. Gainera eguzki-aktibitatea altuak X-uhinak sor ditzake (nanometro bat baino gutxiagoko uhin-luzerarekin) N2 eta O2 ionizatuz. Errekonbinazio kopurua handia da D geruzatan, eta beraz aire molekula neutral gehiago daude ioiak baino. Frekuentzia ertain eta frekuentzia altuko irrati uhinak nahikoa gutxitzen dira D geruzan, irrati uhinek elektroiak mugiarazten baitituzte, eta hauek molekula neutralekin talka egiten dutelako, euren energia galduz. Frekuentzia txikiagoek elektroiak urrunago mugitzen dituzte, kolisio aukera handiago batekin. hau da ionosferaren absortzioaren arrazoi nagusia, batez ere 10 MHz eta azpitik, absortzio gutxiagorekin frekuentzia handitzen den heinean. Efektu honen eraginik handiena eguerdian ematen da, eta gauean asko jaisten da, D geruzaren lodiera asko txikitzen delako; izpi kosmikoek eragiten dute D geruza gauez ere mantentzea. D geruzaren eraginik ezagunena AM irrati emisio urrunen eguneko galera izaten da.\nEguzki protoi ebentoetan ionizazioa maila oso altuetara hel daiteke D geruzan latitude altuetan eta poloen inguruan. Ebento hauek oso arraroak izaten dira eta Geruza Polarraren Absortzio (ingelesez: Polar Cap Absorption, PCA) gisa ezagutzen dira, eskualde polarretan zehar igarotzen diren irrati seinaleen absortzioa asko handitzen delako. Berez absortzio maila hamarnaka dBtan handitu daiteke, eta hau nahkoa da HF irrati seinale tranpolarrak eteteko. Ebento horiek ez dute 48 ordu baino gehiagoko iraupena izaten.\nE geruza[aldatu | aldatu iturburu kodea]\nE geruza erdiko geruza da. Lurrazaletik 90 eta 150 km arteko distantzian hedatzen da. Bertan ionizazioa X-izpien ondorioa da (1-10 nm artekoak) eta ultramore urrunen ondorioa. Eguzki erradiazioak hemen oxigeno molekurra ioniatzen du (O₂). Normalki, inzidentzia zeharra duenean, geruza honek 10 MHz baino txikiagoak diren irrati uhin frekuentziak baino ezin ditu isladatu, eta hortik gora dauden frekuentzien absortzioan eragin txikia izaten du. Hala ere E ebento esporadikoak ematen direnean Es geruzak 50 MHz baino hadniagoak diren frekuentziak ere islatu ditzake. E geruzaren egitura betikala batez ere ionizazio eta errekonbinazioaren efektuen ondoorioz aldaktzen da. Gauean E geruza ahultzen da, bere ionizazioren jatorri nagusia ez dagoelako jada eragiten. Eguzkia sartu ondoren E geruzaren goiko muga hedatzen joaten da, eta horren ondorioz irrati uhinen islatze gaitasuna ere luzatzen da.\nEremu honei Kennelly–Heaviside geruza izena ere ematen zaio (batzuetan Heaviside geruza). Geruza hau hor egongo zela independienteki aurreikusi zuten 1902an Arthur Edwin Kenelly ingeniari elektrikoak eta Oliver Heaviside britainiar fisikariak. Hala ere 1924a arte ez zuten aurkitu Edward V. Appleton eta Miles Barnettek.\nEs geruza[aldatu | aldatu iturburu kodea]\nEs geruza (S horrek esporadiko esan nahi du) ionizazio oso indartsua duen geruza oso txikia da. Irrati uhinen erreflexioa ematen da bertan, batzuetan 225 MHz artekoak. E-ebento esporadikoek minutu batzuk irauten dute, batzuetan ordu batzuk. E propagazio esporadikoaak VHF uhinekin lan egiten duten irrati-uhin afizionatuen oso gustoko izatne dira, propagazioa lehenago iristezinak ziren puntuetaraino iristen laguntzen dielako. E esporadikoa emateko arrazoiak asko izan daitezke, baina oraindik ikerlariek arrazoi horiek ikertzen darraite. Propagazioa ohikoagoa da udako hilabeteetan. Uhinen propagazio distantziak 1.640 kilometro ingurukoak izan daitezke, baina salto bakarreko hedapenak 900 kilometrotik 2.500 kilometrora arteko distantziak har ditzake. Bi saltoko errezepzioak 3.500 kilometroko distantzia har dezake.\nF geruza[aldatu | aldatu iturburu kodea]\nF geruza edo eskualdea, Appleton-Barnett geruza gisa ere ezaguna, 150 kilometrotik 500 kilometrora artean hedatzen da. Ionosferaren punturik dentsoena da. Hemen sartzen diren seinaleak espazioan galduko dira. Altuera handietan oxigeno ioien kopurua asko gutxitzen da, eta ioi arinagoak dominante bilakatzen dira. Hidrogenoa eta helioa dira eremu honetan nagusi. Eguzki erradiaziotik datozen muturreko izpi ultramoreek (UV, 10-100 nm) oxigeno atomikoa ionizatzen dute. F geruza bakarra da gauean, baina egun argitan deformazio bat sortu ohi da, normalki F₁ izena ematen zaiona. F₂ geruza egunean eta gauean mantentzen da, eta hau da frekuentzia altuko irrati uhin gehienen propagazioaren erantzulea. Honi esker distantzia oso handiko irrati komunikazioak eman daitezke.\n1972tik 1975ra NASAk AEROS eta AEROS B sateliteak jaurtiki zituen F eskualdea ikertzeko.\n↑ K.Rawer.Wave Propagation in the Ionosphere.Kluwer Acad.Publ.,Dordrecht 1993.ISBN 0-7923-0775-5\n↑ Yenne, Bill. (1985). «AEROS» The Encyclopedia of US Spacecraft. New York: Exeter Books (A Bison Book), 12 or. ISBN 0-671-07580-2..\nOrriaren azken aldaketa: 28 azaroa 2019, 09:30.


Gizarte Zerbitzuak | Lezoko Unibertsitateko Udala\nHasiera » Zerbitzuak » Gizarte Zerbitzuak\n- Oro har, gizarte arloko edozein eskabideren inguruan.\n- Zerbitzu edo prestazio eskabide desberdinen tramitazioa: egoitzak, eguneko zentroak, familiei zuzendutako laguntza terapeutikoa...\n- Beste sistema batzuetara bideratzeak: osasun sistema, hezkuntza, justizia, INEM edo LANGAI, etxebizitza saila, gizarte segurantza…\n-Familia ugariko ziurtagiria eta familiei seme-alabak izateagatik zuzendutako laguntzen informazioa.\n- Guztientzako Osasun Laguntzarako txartelaren informazioa.\n- Gizarte larrialdietarako laguntzak.\n- Familientzako diru-laguntzak.\n- Kotizatu gabeko pentsioak.\n- Elbarrien garraioentzako laguntzak. Bono-taxia.\n- Elbarritasun aitorpena bideratzea ondoren laguntza teknikoak lortzeko: gruak, ohe artikulatuak...\n- Telealarma zerbitzua.\n- Harrera familiak.\n- Aldi baterako egoitzan egonaldiak.\n- Ezinduentzat egoitza eskabideak.\n- Ezinduentzat eguneko zentroak.\n- Gai direnentzat apartamentu babestuak.\n- Aiton Borda Erretiratuen Elkarteak eskaintzen dituen prebentzio aktibitate eta elkartearen berri ematea.\n- Familia esku-hartze programa. Hezitzaile eta laguntza terapeutikoa eskaintzen zaie zailtasun desberdinak dituzten familiei eta adin txikikoei.\n- Laguntza juridikoa. Ezkontza, banaketa edota familiako gatazken inguruan doako laguntza juridikoa.\n- Larrialdietarako bitarteko bizilekua familientzat, arazoen ondorioz aldi baterako beren ohiko etxebizitzatik atera behar dutenean.\n- Haurrei eta familiei zuzendutako prebentzio sarea. Gizarte Zerbitzuak, herriko hiru ikastetxeek, haurtzaindegiak, Osakidetzak eta aisialdiko Ixerka taldeak osatzen dute sarea. Helburuak bi dira: arrisku edo zailtasun egoeren detekzioa eta eskuhartze bateratua eta prebentzio egitasmoak lantzea herrian.\n- Herriko eta eskualdeko beste hainbat zerbitzu edo elkarteren inguruko informazioa eskaintzea: gazteriaren inguruan, denbora libreko taldeak…\n- Gizarte Ekintzako adin txikikoen sailera bideratzeak: adin txikikoen babesgabetasun egoerak daudenean, adopzio edo harrera-familia eskaerak, e.a....\n- Laguntza juridikoa. Tratu txarrak, banatze tramiteak edo familia-gatazka egoera larrien aurrean doako aholkularitza juridikoa.\n- Laguntza psikologikoa. Tratu txarrak edo sexu erasoak jasotako emakumeei zuzendutako doako laguntza psikologikoa.\n- Larrialditarako bizilekua. Aldi baterako bizilekua tratu txar edo arrisku egoera larriagatik ohiko bizilekutik aldi baterako irten behar denean.\n- Herriko eta eskualdeko beste hainbat zerbitzu eta elkarteen inguruko informazioa: Osasuna, lana eta formazioa, denbora libreko elkarteak, emakumeen eskubideen aldarrikapen elkarteak, sentsibilizazio eta parte-hartzea bermatzeko elkarteak...\n- Gaxuxa Emakume taldeak herrian eskaintzen dituen prebentzio aktibitateen eta elkartearen inguruko informazioa.\n- Elbarritasun aitorpena lortzeko eskabideak bideratzea.\n- Garraiorako laguntzak. Bono-taxia.\n- Laguntza teknikoak edo etxean egin beharreko egokitzapenentzako diru-laguntzak eskuratzeko eskabideak.\n- Eskualdeko elbarrien elkarte desberdinen informazio eskaintza.\n- Enplegu zentro bereziei buruzko informazioa.\n- Drogomenpekotasun prebentzio komunitarioa bermatzeko egitasmo lokala egiteko azterketa.\n- Familiei eta haurrei zuzendutako prebentzio egitasmoa. Herriko hainbat agentek osatutako egitasmoa: ikastetxeak, haurtzaindegia, aisialdiko taldeak, Osakidetza eta Gizarte Zerbitzuak. Helburuak bi dira: familien eta haurren zailtasun egoerak antzeman eta esku-hartze bateratua bideratu, eta hauei zuzendutako prebentzio komunitario egitasmoak bideratzea.\n- Gizartean eta lan munduan berriro txertatzeko programak. 16 urtetik gora dituztenei zuzenduta dago. Oarsoaldea S.A. Eskualdeko Garapen Agentziako enplegu alorrean eta Gizarte Zerbitzuen arteko elkarlanean datza. Helburua: lan munduan berriro txertatzeko zailtasunak dituzten herritarrei laguntza eta lan-programa desberdinak eskaintzea. Ikastaro eta jarduera okupazionalen eta beste jarduera batzuei buruzko informazioa eta orientazioa ere eskaintzen da.\n- Herriko elkarteekin lankidetza: Gaxuxa Emakume taldearekin eta Aiton Borda Erretiratuen elkartearekin. Aktibitateen plangintza egiteko aholkularitza eskaintzen zaie, dirulaguntza tramitazioa eta oro har jarraipen teknikoa).\n- Herriko eta eskualdeko interes sozialeko elkarteei diru-laguntzak: Ortzadar, Agipase, Gurutze Gorria, Lezoko Odol Emaileak, DYA, Gizakia Helburu, Atzegi…


Leizarraga, Joanes (1988ko bertsioa)\nBeskoitzen (Lapurdi) 1506an jaiotako euskal idazlea.\nLapurdin kokatuta badago ere 1506 aldean Behe Nafarroako hizkera hitz egiten zen Beskoitzen. Juana Albret Nafarroako erregina protagonista zela jazotako gertakariak garatu zirenean ziur aski apaiza izango zen Leizarraga. 1559an uko egin zion fede katolikoari eta Kalbinismoan murgildu zen.\n1564an Paun sinodo kalbinista bat ospatu zen. Han, euskal lurretan protestantismoa sartzeko gogoz hartutako neurrien artean, Itun Berria euskarara itzultzea adostu zen. Leizarraga apaiza aukeratu zuten eginkizun horretarako, dena den, ez zitzaion itzulpena nahieran moldatzen utzi, izan ere, aldi berean lau ministro kalbinistek osatzen zuten batzorde bat eratu zen, aipatutako lanaren berrikusketa eta jarraipena egiteko. Horietako bi zuberotarrak ziren eta, Jean d'Etcheberry edo La Rive ("le Petit Basque" izenez ere ezaguna) lapurtarra zen, Donibane Lohitzunekoa.\nItun Berriko hitzaurreari so, badakigu etsaiaren atzaparretan gatibu izan zela, baina ez da xehetasun gehiagorik ematen. 1567tik aurrera, Leizarragak Labastide-Clairance herrian lan egin zuen ministro kalbinista modura. Herri horretan antzina gaskoien familiak finkatu ziren, ondorioz, herriak kutsu mistoa zuen eta gaskoiak gehiago ziren euskaldunak baino, baita hizkuntzari dagokionez ere.\nEz dugu Joannes de Leizarragaren bizitzari buruzko xehetasun gehiagorik, 1601ean Bastidako bere parrokian hil zela eta L'Antique goitizenez ezagutzen zutela, besterik ez.\nAlemanierako edizioa eta ingelesezko aipuak\nMitxelena eta Villasanteren aipuak


Loaren garrantzia | Estudiantes | Deusto\nHelduok 7 eta 9 ordu bitarteko loaldia behar izaten dugu. % 30ek 7 ordu baino gutxiago egiten du lo\nBatez beste, zenbat ordu egiten duzu lo?\nEgunean zenbat ordu lo egiten duzun kontrolatzeko proposamena egin nahi dizugu, lo egiteko ohitura osasungarria duzun ala ez ikusteko.\nLagunduko dizuten APP batzuk\nOndo lo egitea garrantzizkoa da…\nEgunean zehar ikasitakoa finkatzeko.\nArreta eta kontzentrazioa, memoria, arazoen ebazpena edo emozioen kontrola mantentzeko beharrezkoak diren funtzio kognitiboek egoki funtzionatzeko.\nGure gorputzak estres egoerei egoki erantzuteko prestatuta egoteko.\nSistema immunologiko sendoa eta osasun fisiko egokia izateko.\nSeguru asko igarriko zenuen, egunen batean gaizki lo egin baduzu, energia gutxiago duzula, haserrekorrago zaudela eta errazago frustratzen zarela. Ondoez hori betikotu egin daiteke, lo egiteko ohitura egokirik ez baduzu.\n1. ORDUTEGI ERREGULARRA MANTENDU. Saiatu egunero ordu berean oheratzen eta jaikitzen. Horrela, zure barne erlojua errespetatuko duzu.\n2. ITZALI GAILU DIGITALAK. Itzali gailu guztiak (mugikorra, ordenagailua, tableta, etab.) lotara joan baino ordubete lehenago, behintzat. Zergatik? Gailu horiek behartu egiten dutelako burua esna duzula jarraitu behar duzula pentsatzen.\n3. LOTU OHEA ATSEDEN HARTZEKO JARDUEREKIN. Ez eraman lanik, ez ikastekorik ohean zaudenean.\n4. HARTU ZERBAIT BEROA. Batzuek dutxa bero bat hartzea dute gogoko. Beste batzuek, edari bero bat (kafeinarik edo txokolaterik gabea).\n5. IDATZI. Batzuei atsegin zaie eguneko gertakariak koaderno batean idaztea. Frogatuta dago sistema immunologikoa hobetzen duela eta eguneroko gatazkak konpontzea errazten duela.\n6. SAIHESTU. Ez hartu edari energetikorik ez alkoholik, ohera joan baino 2-3 ordu lehenago. Ez erre eta ez egin jatordu astunik.\n7. EGIAZTATU. Ohea erosoa izan dadila, gelako tenperatura freskoa eta atsegina izan dadila, ez dadila hezetasunik egon eta argi ahula edo suabea izan dadila.\n8. LO-KULUXKARIK, BAI ala EZ? Lokartzea kosta egiten bazaizu edo gauez esnatzen bazara, ez egin lo-kuluxkarik.\n9. SORTU ZEURE ERRUTINA LOTARA JOATEKO\nNahikoa lo ez egiteak gure oroimena eta kontzentrazioa kaltetzen duela badakigu ere… azterketa garaian loari orduak kentzen dizkiogu gehiago ikasiko dugulakoan.\nZer harreman dago lo faltaren eta eskola porrotaren artean?


by maialentxu 606 views\nIrakas funtzioa aurkespena 2\n4. Publizitatearen efektu psikologikoak\nPublizitatea gure buruetan

Publizitateak persuaditzen gaitu.

Kognizio, emozio eta borondatearen gainean du eragina.

Horren ondorioz EKINTZETAN ere eragiten du (erosketa, portaerak…)

\n4.1. Publizitatearen efektuen eredu klasikoak

AIDA

Lavidge&Steiner:

Produktuaren ezagutza

Produktuaren ezaugarrien ezagutza

Produktuarekiko atsegintasuna

Beste produktuekiko preferentzia

Ontasunen konbentzimendua

Erosketa

\nEredu klasikoak II

Colley-ren eredua :

Ezagutza

Ulerkuntza

Konbikzioa

Erosketa

\nEredu klasikoen eskema

Hiru ereduek jarraitzen duten eskema efektuen hierarkia batean oinarritzen dira:

1. Mezuaren pertzepzioa (efektu kognitiboak)

2. Pertsuasioa edo konbentzimendua (jarreren gaineko efektuak)

3. Ekintza (aukeraketa eta erabilpen efektuak)

\nEredu klasikoei egindako kritikak

Pertsuasioa hartzailearen inplikazio kognitiboaren ondorio bezala.

Publizitatearen berezko indarra jarrera eta aukeraketa aldaketak eragiteko.

Efektuen segida unidirekzionala.

Ezagutza

Jarrera Ekintza

\n4.2. Mezu tipologia

Publizitateak eskura dituen baliabide erretorikoak kontuan izanda, metanalisia.

Iragarkiak sailkatzeko erak bukaezinak izan daitezke, baina Thornson-ek hurrengo kategoriak proposatu ditu.

\na) Objektuaren arabera

Produktuan zentratuta

Enpresan zentratuta

Markan zentratuta

Ideia batean zentratuta

\nb) Estiloaren arabera

Pertsonai-igorle

Narrazioa

Produktuaren/funtzionamenduaren azalpena

Teknika berezia (marrazki bizidunak, irudi digitalak…)

*Wells-en murrizpena:

- Informatiboak

- Narratiboak

\nc) Eraginaren arabera

Oroimenean

Mezuaren ulerpenena

Ekintzetan

\nd) Audientziaren erreakzioaren arabera

Originaltasuna

Gogaikarritasuna

Umorea

Sentimentalismoa

Garrantzi pertsonala

\ne) Helburu publizitarioen arabera

Ekintza zuzenerako publizitatea

Pertsuasio publizitatea

Inplikazio publizitatea

Publizitate apurtzailea

\n4.3. Iragarkiaren elementuen eragina

Iragarkia elementu desberdinetan deskonposa daiteke.

Elementu horiek eragin psikologiko desberdinekin harremanetan jar daitezke.

\nElementuak

Tamaina

Kolorea

Posizionamendua

Kokapena

Publizitate bolumena

Produktua

Emotibitate/arrazionaltasuna

Umorea

Eduki didaktikoak

Musika

Ospetsuak

Over ahotsa

\nEragin psikologikoak

Oroitzapena (berezkoa edo lagundua)

Iragarki-marka asoziazioa.

Mezuaren ulerkuntza

Jarrera positiboen garapena.

\nTamaina

Tamaina handiago batek oroimen portzentai handiagoak eragiten ditu, baina ez era proportzionalean.

\nKolorea

Iragarki handietan koloreak sartzeak memorizazioa hobetzen du.

Hobetzea ez da hain esanguratsua iragarki txikietan.

\nPosizionamendua (ezker/eskuin)

Sinismen orokorraren aurka, eskuin aldeak ez du memorizazioa laguntzen, ezker aldearekin konparatuta.

\nKokapena (espaziala/denborala)

ARGITALPENETAN: Orrialdeak aurrera egin heinean memorizazioa beherantz (azken orria salbu)

TELEBISTAN: Memorizazioak V forma hartzen du. Primacy eta recency efektuak.

Programa bereko tarteak

vs.

programen artekoa tarteak

\nPublizitate bolumena

Saturazioak eragin negatiboa du medio guztietan.

Iragartzen den produktua

Inplikazio altua/baxuak eragina guztiz aldatzen du

\nEmotibitatea/arrazionaltasuna

argumentu arrazionalak eskaintzen dituztenak

argumentu emozionalak eskaintzen dituztenak

c) mistoak

c)motakoak dira iragarkiaren elementu guztien (marka, mezua…) gaineko oroitzapen handiena eskaintzen dutenak

a) eta b)-ren artean desberdintasun handirik ez nahiz eta b)-k oroitzapen indize handiago eskaini elementu periferikoetan (narrazioa, pertsonaiak, musika…)

\nUmorea

Umorearen erabilerak eragin positiboa du oroimenean eta mezuaren ulerkuntzan, baina ez hainbeste jarrera positiboa garatzean.

Jarreran eragin positiboa izan dezan, umorea produktuaren berezko ezaugarrien ildora erabili behar da.

\nEduki didaktikoak

Erakustaldiak, arazo-konponbide formatua, konparazioak, aurkezleen erabilera.

Bere eraginkortasuna baldintzatzen du:

a) iturri sinesgarrien erabilerak

b) mezu sinesgarriak

c) aurretiko esperientzia negatibo ezak

d) produktua berria izateak

\nMusika

HONDO MODUAN, JINGLE edo ABESTI nagusi moduan.

Iragarkien %70an agertzen da era batean edo bestean.

Oroimenean eragin handia (batez ere jingleak).

Pertsuasioan eragin txikia.

\nOspetsuen erabilera .

Iragarkien %10.

garestiak

atentzio guztia haiengan

Emakumeengan eragin handiagoa da.

Eragina esanguratsua atsegintasunean, ez hainbeste oroimenean eta pertsuasioan.

Gizonak: aktore eta kirolariak.

Emakumeak: aktore eta modeloak.

Famatuaren eraginkortasuna:

bere irudia produktuarekin bat dator

erabiltzaile moduan sinesgarria

produktuarekiko entusiasmo sinesgarria

\nOver ahotsa

Ahots femenino zorrotzak

Vs.

Ahots maskulino eufonikoak

\n4.4. Hartzailearen araberako pertsuasioa

Iragarkiak egiten duen ahaleginaz aparte pertsona bakoitzak erresistentzia maila desberdina jarriko du.

Pertsona baten zirkunstantzia guztiek eragina izango dute erraztasun edo zailtasun horretan.

\na) Sexua

Ikerketa batzuek emakumeen pertsuadituak izateko joera aurkezten dute.

Zalantzagarria.

Emakumeak: mezu emozionala, estetikoa.

Gizonak: mezu arrazionala.

\nb) Adina

Adinean gora, pertsuasioan behera.

Pertsuasioari irekien: 8/9 urte.

Gaztaroa: joera apurtzaile/irekizalea.

Helduaroa: apasionatzeko joera galdu, eszeptizismoa.

\nc) Kultura maila

Maila kultural handikoak: bi joera.

Izpiritu kritikoa: pertsuasioak eragin gutxi.

Informazio oroetara irekita: pertsuasioa sar daiteke.

\nd) Autoestimua

Autestimu altua --> pertsuasio gutxi

Autoestimu baxua --> pertsuasio gutxi

Ondorio argirik ez.

\n4.5. Memoria

Gizakiak iraganeko bizipenak/inpresioak/ ezagupenak gordetzeko eta orainaldian berbizitzeko fakultatea da.

Memoriarik gabe ikasketarik ez.

Hiru fase:

Erregistratu

Atxiki

Errekuperatu

\nMemoria motak

Memoria sensoriala:

Zentzuen bidezko sentsazioak. Estimuluen efektuen luzapena, gogoratuak ahal izateko.

Epe laburreko memoria (operatiboa):

30 segunduz edo gutxiago atxikitzen dugu, errepasorik gabe ahaztuko duguna.

Working memory.

\nEpe luzerako memoria

Epe laburreko memoria elaboratu eta erlazionatua.

Bizipenak, ezagupenak, irudiak, kontzeptuak, estrategiak…

Eduki eta denboran mugarik ez.

\nMemoria hobetzen duten faktoreak

Atentzioa

Motibazioa

estrintsekoa

intrintsekoa

Esanahia.

Antolaketa.

Errepikapena

\nMemoria: publizitate efektu inportanteena (?)

Post-testaren ikerketa-objektua.

produktu kategoria

slogana

argumentu edo mezua

iragarki marka harremana

Irudiak

Zaila Kode berbala Oroitzapena Ez-lagundua Erraza (Kode bisuala) Errekonozimendua Lagundua\nPublizitatearen memorizazioa

Iragarkia

+

inpaktu kopurua

Inpaktu kopurua aukeratzeko irizpideak:

Irteera edo mantentzeko kanpaina.

Produktua.

Targeta.

Medioak.

Konpetentziaren jokaera.

Kanpainen erregularitatea.

\nPublizitate memorizazioa vs. Marka notorietatea

Familiaritate printzipioa: Kontsumitzaileak marka ezaguna erosiko du.

Marka notorietatea publizitatearen bidez hobetzeko:

Marka iragarkiaren hasieratik aipatu.

Sarritan aipatu iragarkian zehar.

Laguntza nemoteknikoa.

Produktua iragarkian integratu.

\nMemorizazioa = Pertsuasioa?

Memoria altua

=

Pertsuasio altua

=

Salmenta altuak?

\n4.6. Iragarkienganako jarrera

Iragarkiaren garrantzia: marka/produktuaren ordezkari.

Iragarki irudia  Marka irudia  Produktu irudia

Publizitatearen inguruko iritzi orokor negatiboa:

Iruzurra

Etendura

Hala ere…

Marka salduenak = marka iragarrienak

Iragarkiak gustuko ditugu.

\nIragarkien aurreko jarrera positiboak

Epeltasuna : maitasuna, samurtasuna eta elkartasuna helarazten dutenak.

Entretenigarria : umorea, sorpresa, plazer sensoriala.

Informatiboak : berri garrantzitsuak, ideia berri eta erabilgarriak helarazten dituztenak.

\nIragarkien aurreko jarrera negatiboak

Desatsegintasuna/gogaikarriak ( eredu ) Hartzailearen balore edo sentimenduei eraso egiten dietenak.

Asperdura/desinteresa : arrotza, aspergarria, “betikoa”, sorpresa edo emozio eza. Kalitate tekniko eta artistiko eskasa.

Nahasmendua : mezua konplexua, nahasia, oso espezializatua, ez da ulertzen.

\nIragarki atsegina=memorizazioa?

Schwerin-en ikerketa (1950):

Iragarki gogoratuenak atseginak eta desatseginenak.

Neutroak edo indiferentean oroitzapen maila baxua.

Muturren legea.

\nIragarki atsegina=pertsuasioa?

Atsegintasunak pertsuasioaren gaineko eragin postibo txikia (%30)

Desatsegintasunak pertsuasioaren gaineko eragin negatibo handia (%64).

Atsegintasunak eragin handiagoa du produktuak ez duenean balio sinboliko edo instrumental handirik (freskagarriak, snack-ak…)

\nAtsegina = mezu ulerkuntza?

Atsegintasunak mezuaren kaptazioa eragotzi dezake.

Konponbidea: argumentu/mezua iragarkia den narrazio edo espektakuluan ondo txertatzea.

\nAtsegintasunaren alde

Orokorrean:

Atsegintasunak zapping-a ekiditen du

\nJarrera neurketa ez-berbala

Jarreraren ikerketa berbalaren desbantailak:

Elkarrizketatuaren objektibotasun falta.

Emozioak berbalki kodifikatzeko ezintasuna.

Hitza vs. Emozioa

\nNeurketa organikoa

Neurketa fisiologikoa (adrenalinaren efektua):

garun ondak

bihoz taupadak

odolaren abiadura

izerdia

pupilen dilatazioa

\nJarrera ikerketa ez-berbalaren desabantailak

Erreakzo fisiko eta iragarkiarekiko jarrera sakonaren arteko harremana.

Kostu handiak.

\nmaialentxu Irakas funtzioa aurkespena 2\nEuskal herria aintzinako erregimenean


[BIDEOA]: “Korrika egin ahal dudan bitartean, Sorginen Lasterketan parte hartuko dut” - Atxondo - Anboto.org\n[BIDEOA]: “Korrika egin ahal dudan bitartean, Sorginen Lasterketan parte hartuko dut”\nMaialen Zuazubiskar 2019-09-18 10:08\nJoan zen zapatuan, Sorginen Lasterketaren hamabigarren edizioa jokatu zen Axpen. Bertan, eskualdeko korrikalariak protagonista izan ziren. Garazi Sampedrok garaipena lortu zuen nesketan, eta Gartzen Elejabarrieta hirugarrena izan zen mutiletan. Asser Alonso atxondarrak zazpigarren egin zuen. Alonsok aipamen berezia merezi du, Sorginen Lasterketako edizio guztietan parte hartu eta denak amaitu baititu.\nZer da zuretzat Sorginen lasterketa?\nHerriko lasterketa bat, egutegian markatuta daukadan proba. Gainera, azken bost urteetan postu onak egin ditut. Nire esperantza egunen batean podiuma zapaltzea da, beteranoetan beharbada.\nMimo handiz prestatzen duzun lasterketa da?\nMimo handiz, bai. Niretzat txarrena da proba uda ostean izaten dela, baina, hala ere, sasoirik onenean heltzen ahalegintzen naiz. Urte batzuetan hobeto heldu naiz, eta beste batzuetan txarrago, baina neure onena ematen dut beti. Iaz, esaterako, sasoi puntu onean heldu nintzen, indartsu, baina lasterketan jausi egin nintzen. Aurten bero itzela egin du eta Anbotoko igoeran asko igarri nuen. Hala ere, oso pozik nago herrian lortutako emaitzagaz.\nHelmuga semeagaz eta lehengusuagaz zeharkatu zenuen.\nOso une polita izan zen. Semea beti izaten dut zain helmugan, noiz helduko naizen ikusteko. Itzelean gustatzen zait beragaz helmuga zeharkatzea, eta bera helmugan dagoela jakiteak aurrera egiteko indarra ematen dit.\nImajinatzen dut urte askoan izango duzula asmoa Sorginen Lasterketan parte hartzeko, ezta?\nKorrika egin ahal dudan bitartean, Sorginen Lasterketan parte hartuko dut, nahiz eta azken heldu. Niretzat oso lasterketa berezia da, etxeko lasterketa.\nBestalde, tarte honetatik eskerrak eman gura dizkiot Juan Sampedrori. Juan nire irakaslea izan zen eta asko miresten dut. Egunen batean podiuma zapaltzen badut, berari eskainiko diot.\n[BIDEOA] Sampedro lehenengo eta Elejabarrieta hirugarren Sorginen Lasterketan\nMaialen Zuazubiskar 2019 ira 14 Atxondo\nSorginen Lasterketa jokatu da gaur Axpen. Inoizko parte hartze handienagaz Durangaldeko korrikalariak protagonista izan dira. Emakumezkoetan Garazi...\nSorginen lasterketa iruditan\n300 korrikalarik parte hartu dute aurtengo Sorginen Lasterketan. Gizonezkoetan Imanol Goñik marka guztiak hautsi ditu, errekor berria ezarri...


KALEAN (Gazteentzat) – Musikaire\nNON: ALDATSEKUA / ORDUA: 20:00etan\nRODEO / Abuztuak 15\nRODEO Zestoan sortutako talde bat da. Kyuss taldearen influentziaz bustirik, 2014an hasi ziren stoner doinuak lantzen eta 2015ko martxoan eman zuten lehen kontzertua. Maketa bat grabatu ondoren, 2017ko martxoan argitaratu zuten lehen disko luzea. Lehen disko horrekin 40 kontzertutik gora eman ondoren, 2018ko abenduan DILMUN izeneko bigarren disko luzea argitaratu dute. 2.020an “Ezherrian” EP aurkeztuko dute.\nMikel Illarramendi: Ahotsa, gitarra\nOrtzi Alberdi: Gitarra, koruak\nBeñat Subinas: Baxua\nOroitz Urbieta: Bateria, koruak\nLAMIAK / Abuztuak 21\nLamiak, Donostian 2017an sorturiko hard rock power trio musika taldea da. Haien eraginik nabarmenenak bai euskal eta bai nazioarteko stoner-hard rock taldeak dira. 2019ko urrian, Itsuen Aroa izeneko autoekoiztutako lehen diska argitaratu zuten.\nAnder Aramburu: Guitarra y voz\nXabier Arrazola: Bajo\nXabier De la Fuente: Batería\nBULEGO / Abuztuak 22\nEuskal eta euskarazko popari garai berriak datozkio Bulego musika taldearen sorrerarekin batera. Hala, euren lehendabiziko kantak ‘Hegan’ diskoa aurkezten du. Bostoke gipuzkoarrak oholtza gainean urte luzetan ibilitako musika banden maila dakar. Hortaz, Euskal Herriko tendentzi berrienetan indartsu sartu den taldea da Azkoitiakoa.\nLehendabiziko egitasmoak erritmo biziak, konposizio aberatsak eta letra melodiko eta erabat kantagarriak aurkezten ditu. Hori dela medio, pop doinuetara jo dute oraingoan, entzuleei ahalik eta energia gehien transmititzeko helburuaz.\nAzkoitiako boskoteak talde berri hau sortu baino lehen Passepartout banda sortu zuen eta honako hauek osatzen dute.\nTomas Lizarazu: Ahotsa eta gitarra\nJontxu Axpe: Baxua\nRuben Lizarralde: Gitarra\nItzi Beitia: Teklatua\nXabier Arrieta: Bateria\nDIABOLO KIWI / Abuztuak 28 /\nBi urte luzez erdi lo egon ondoan, 2018ko maiatzean iratzarri da Diabolo Kiwi laukote moduan. Taldekideek funka dute ardatz. Erritmika kokinen eta melodia sarkorren arteko nahasketari fruitu koktel usaina dario. Leireren ahots liluragarria, Julenen makil joko finak baita Allande eta Amaiurren soka bipilek ere laguntzen dute, teklatuek kantu bakoitza beztitu eta borobiltzen dutelarik. Fresko zein bizi, plazera eman eta hartzeko gogoarekin dabiltza taula gainean.\nLeire Iribarne: Teklatuak eta ahotsa\nAmaiur Epher: Gitarra eta ahotsa\nJulen Etxeberri: Bateria eta ahotsa\nAllande Etxeberri: Gitarra apala eta ahotsa\nRAITX / Abuztuak 29\nRakel Arenaza: Ahotsa\nEsti Beraza: Sintetizadoreak\nXalba Ramírez: Gitarrak


SAIOA KARATE TALDEA | Mondraberri Arrasateko Ataria\nAbenduaren 4an Arrasateko Saioa Karate taldeak bi txapelketetan parte hartu zuen. Goizean Euskadiko Senior txapelketa jokatu zen Aretxabaletako Ibarra kiroldegian. Jon Torresek katas modalitatean parte hartu zuen eta Iosu Madinabeitiak Kumite -67kg modalitatean. Torresek, kategoriako lehiakide gazteena izanik, txapelketa ona...\nSaioa Karate Taldeak 6 domina lortu ditu Euskadiko Karate txapelketan Bergaran\nArgazkiak: Saioa Karate Taldea. Saioa Karate Taldeak 6 domina lortu ditu Bergaran Euskadiko Karate txapelketan Larunbatean ospatu zen Bergarako Labergaraieta kiroldegian Euskadiko karate txapelketa kadete (14-15 urte), junior (16-17 urte) eta 21 urte azpiko (18,19 eta 20 urte) mailetan. Arrasateko...\nArgazkiak: Saioa Karate Taldea. Kadete (14-15 urte), junior (16-17 urte) eta 21 urtez azpiko (18, 19 eta 20 urte) kategorietako Gipuzkoako txapelketa ospatu zen igandean Hondarribiko Jostaldi pilotalekuan. Arrasateko Saioa Karate taldeak honako kirolari kategoria hauetan izan zituen ordezkari: Jon...\nArgazkiak: Saioa Karate Taldea. Joan den larunbatean, urriaren 2an, Villa de Mora nazioarteko txapelketa lehiatu zen Toledon. Ekitaldi horretan Arrasateko 3 karatekek hartu zuten parte: Irati Izurrategi, emakumezko gazteen kumitean -47kg-tan; Xavier Varteniuc, kumite kadetean, -57kg-tan; eta Danel Izurrategi,...\nMarijo - 2021-04-03 0\nIrati Izurrategi eta Iosu Madinabeitia zilarrezko eta brontzezko dominak irabazi dituzte euren kategorietan. Egun hauetan (apirilak 1-4) Leganesen Espainiako I. Kata Kopa lehiatzen ari dira. Saioa Karate Taldeko kideen kasuan Kyokushinkai estiloan parte hartu zuten parte apirilaren 1ean, ostegunean. Espainiako...\nSaioa taldeko karatekak Getxon eta Illescasen lehiatu dira asteburuan\nLarunbatean, martxoaren 20an, Arrasateko Saioa karate taldeko zenbait karateka gaztek hainbat ekitalditan parte hartu zuten.Goizean, Getxoko Hobekuntza Teknikorako Zentroan, Espainiako txapelketarako gazteen aurreaukeraketa egin zen, eta Irati Izurrategik parte hartu zuen, bai Katas modalitatean, bai Kumite modalitatean. Lan bikaina...\nAtzo goizean lehiatu zen Gipuzkoako Senior Mailako Karate txapelketa Hondarribiko Jostaldi pilotalekuan. Hori guztia Covid19 protokoloaren segurtasun-neurriak errespetatuz.Arrasateko Saioa klubeko 3 karateka izan dira txapelketan, Aitor Lasagabaster, Iosu Madinabeitia eta Carlos Sanchez, eta honako emaitza hauek lortu dituzte: Aitor...\nMarijo - 2020-03-09 0\nSaioa Karate Taldeko kideak San Antonio kiroldegian lehiatutako Karateko Nazional Ligako bigarren jardunaldian parte hartu zuen Aitor Lasagabasterrekin eta Iosu Madinabeitiarekin batera Argazkiak: Saioa Karate Taldea. Asteburuan Avilako San Antonio kiroldegian Karateko Nazional Ligako bigarren jardunaldia lehiatu zen,...\nIgandean ospatu zen Aretxabaletako Ibarra kiroldegian, eta Saioako 14 karatekak parte hartu zuten benjamin, alebin eta infantil mailetan. Argazkia: Saioa Karate Taldea. Igandean Aretxabaletako Ibarra kiroldegian ospatu zen Gipuzkoako karate txapelketa (3-4 zona). Saioa Karate Taldeko 14 karatekak parte hartu zuten,...


"Melanomak epidermisari bakarrik eragiten badio, pronostikoa bikaina da: kasuen % 100era hurbiltzen da sendatzea" | Consumer\nSusana Puig, Bartzelonako Ospitale Klinikoko Dermatologia Zerbitzuko burua\narabera: Asteartea, 2021eko ekainaren 29a\nIrudia: Clínic Barcelona\nMelanomak melanozitoetatik hartzen du izena, larruazala pigmentatzen duten zeluletatik, eta batez ere eguzki-erradiazioak eragiten duen kaltetik sortzen da. Minbiziaren eragina bikoiztu egin da Espainian azken hamar urteotan: 2010ean 3.200 kasu izatetik, 2020an 6.179 izatera igaro da, Onkologia Medikoko Espainiako Elkartearen (SEOM) arabera. Susana Puigek, Bartzelonako Ospitale Klinikoko Dermatologia Zerbitzuko buruak, prebentzioaren garrantzia azpimarratzen du elkarrizketa honetan, arrisku-faktoreak ezagunak direlako eta horiek saihestea eskura dagoelako. Kontuan hartuz gero, eta jende guztiak ilargiak berrikusiko balitu hortzak garbitzeko erabiltzen den diziplina berarekin, ez da gehiegizkoa esatea melanoma desagertzeko zorian dagoen minbizia izango litzatekeela.\nPrebentzio-kanpainak egin arren, zergatik areagotzen dira melanoma-kasuak?\nMelanoma kasu erreal gehiago daude, eta gehiago diagnostikatzen dira, irizpide histologikoak aldatu egin baitira urteen poderioz. Bestalde, jendea gehiago bizi da, eta minbiziaren eragina asko handitzen da adinean aurrera egin ahala. Kasu asko ugaritu dira adineko pertsonak, 70 edo 80 urtetik gorakoak.\nDuela 30 edo 40 urteko eguzki-erreduren herentzia jasotzen ari gara?\nBai, orain, 60ko eta 70eko hamarkadetan Espainian izan genuen eguzki-esposizioaren igoera handiarekin zerikusia izan dezakete, aplikatzen ziren fotobabes-arauak zuzenak ez zirenean. Adibidez, Katalunian, hazkundea garrantzitsuagoa da urte haietan eguzkitan gogor egon ziren pertsonengan, baina joera hori ez da finkatzen geroago jaio diren belaunaldietan.\nEguzki-erradiazioaren arriskuaz jabetzen al gara orain?\nOrain, familia askok eguerdian eguzkia galarazten dute, eta hondartzan dauden haurrak ikusten hasiko gara haien krema, kamiseta eta txanoarekin. Eskolek ere badituzte olanak udan. Haurtzaroan egiten ari den fotobabeserako kanpaina oso ona da. Haur-hezkuntzan gero eta kontzientzia handiagoa dago.\nZergatik da hain garrantzitsua fotobabesa haurtzaroan?\nAzterketa epidemiologikoek erakusten dutenez, haurtzaroan erredura bakar batek areagotu egiten du helduaroan melanomaren arriskua, eta lehenengo 15 urteetan jasotako erradiazioak erabakitzen du gehien melanomaren arriskua gainerako bizitzan. Horri buruz oso ikerketa interesgarriak egin dira Australian immigrazio britainiarrarekin. Ozeania melanomaren munduan eragin handiena duen kontinentea da.\nZer diote ikerketa horiek?\nFrogatu dutenez, australiarrek Ingalaterrara emigratzen dutenean, 15 urte bete eta gero, melanoma-arrisku bera dute Australian egon izan balira bezala. Hala ere, britainiarra baldin bada 15 urte bete ondoren kontinente horretara bizitzera joaten dena, britainiarrek duten melanoma jasateko arrisku txikiagoa du. Biztanleria-fluxua kontrako noranzkoan gertatzen bada, alderantziz gertatzen da. Bi urteko australiar bat Erresuma Batura joaten bada, britainiarren arrisku txikiena hartuko du; Australiara joaten den britainiarrak, berriz, kontinente horretako biztanleen arrisku handia izango du. Hondartzan babesteaz asko hitz egiten dugu, baina kanpoan egiten diren beste jarduera batzuk ahaztu egiten dira.\nZer arrisku dute aire zabaleko jarduerek azalarentzat?\nAire zabaleko jarduera garrantzitsua da, eta sustatu egin behar da, baina gogoratu behar da eguzkiak ez duela hartu behar. Euria bezalakoa da: ez diot ‘euria hartzen dut’, euririk gabe banoa, busti egiten naiz. Aire zabalean gaudenean, erradiazioak gure azala etengabe kaltetzen du. Gorputzak badu kaltea konpontzeko mekanismorik, baina luzaroan egonez gero, ezin du egin.\nEsposizio-denbora maximoa da?\nSaihestu egin behar ditugu, batez ere, etengabeko esposizioak, erredura bultzatzen baitute. Hobe da egunero hamar minutuko eguzkia hartzea igandean 70 minutuz jarraian azaltzeko.\nBatek aire zabalean entrenatzen badu, kaltea gutxitzeko estrategiak izatea komeni da, hala nola goizeko lehen orduan edo arratsaldearen bukaeran. Esan ohi dugu gure itzala gure altuera baino luzeagoa denean egin behar dela, horrek esan nahi baitu eguzkia zeiharragoa dela eta erradiazio ultramoretik babesten gaituzten atmosferako kilometro gehiago ditugula. Itzala oso gomendagarria da, baita eguzkitako betaurrekoak eta bestelako hesi fisikoak ere. Jakina, agerian gelditzen diren gorputz-ataletan babes handiko fotobabesleak erabili behar dira. Gero eta ugariagoak dira beste erradiaziobatzuk, hala nola UVA izpien kabinak.\nBeltzarantzeko ganberek badute zerikusirik melanomarekin?\nLan batzuek frogatzen dute melanoma-kasuen izurritea dagoela emakume gazteetan EEn. AEB eta eguzki-kabinen erabilerari lotutako iparraldeko herrialdeetan. Ikuspegi dermatologikotik, melanomaren eta larruazaleko minbiziaren arriskua areagotzen duen ohitura arriskutsutzat hartu behar ditugu, baita fotozahartzea errazten ere.\nDebekatu beharko lirateke?\nInformazioa ez da makillatu behar, ez da komeni erabiltzea. Eguzki-oheak tabakoa bezalako kartzinogenotzat hartzen ditu OMEk. Herrialde askotan erabat debekatu dira eta beste batzuetan 18 urtetik aurrera bakarrik erabil daitezke. Hemen linbo batean gaude: gimnasio batzuetan kabinak kontrolik gabe erabiltzen dira.\nArreta handia jarri arren melanoma bat agertzen bada, zer garrantzi du lehenbailehen detektatzeak?\nFuntsezkoa da. Kasuen %30 baino ez da agertzen aurreko ilargian; %70, berriz, beste ilargi batean sortzen da, eta, hasieran, melanoma da. Horregatik, ilargi bat aldatzen denean edo beste bat agertzen denean, kontsultarako arrazoia izan beharko luke. Melanomak epidermisari bakarrik eragiten badio, in situ melanoma deritzonak pronostiko bikaina du. Kirurgia txiki batekin, kasuen %100 inguru sendatzen da.\nEta estadio aurreratuenetan?\nMelanoma inbaditzailea denean, azalean sartzen den milimetro-hamarren bakoitzeko %1 handitzen da heriotza-tasa. Metastatizatzeko gaitasun handia du. 0,8 milimetroko lodiera duen tumore bat hilgarria izan daiteke. Bost milimetroko lodiera duen batek %50 inguruko hilkortasuna izan lezake.\nMelanomaren ABCDE araua\nIlargi arrunt bat eta melanoma posible bat bereizteko, horietako bakoitza bereizten duten bost ezaugarriri erreparatu behar zaie. Ilargien kontrola pertsona bakoitzak egin behar du hilean behin, eta horietakoren bati buruzko zalantzarik izanez gero, medikuarengana joan. Melanoma izateko arrisku handia duten pertsonek (larruazalaren kolorea dela eta) espezialistarengana jo behar dute aldian-aldian. Dermatologia-zerbitzuetan gorputz osoko irudiak hartzen dira ilargi guztiak kontrolatzeko. “Teknika batzuek orain argi polarizatua erabiltzen dute xehetasun handiagoz ikusi ahal izateko, eta adimen artifizialeko algoritmoek irudi horiek atera eta aztertu egiten dituzte”, dio Susana Puigek. Kontrolatu beharreko bost ezaugarriak hauek dira:\nA (asimetria). Ilargi bat erditik zatitzen bada, bi zatiak simetrikoak dira. Melanoma batean, ordea, bat bestearen gainetik irteten da.\nB (ertzak). Tumorearena irregularra da, eta batzuetan ez da oso zehatza, lausoa. Ilargietan ertza laua da.\nC (kolorea). Ilargian uniformea da, eta melanomek, berriz, tonu ezberdinak dituzte: marroia, gorrixka, beltza…\nD (diametroa). Tumoreek 6 milimetro baino gehiago neurtzen dituzte, eta ilargiak, oro har, txikiagoak dira.\nE (bilakaera). Deskribatutako ezaugarriren batean gertatzen den aldaketa ilargi baten gaiztakeriaren adierazle izan daiteke.